cyanic-selkie/wikianc huggingface dataset:
കാണ്ടാമൃഗം
വളരെ വലിപ്പമുള്ള ശരീരമാണ് ഈ ജീവികളുടെ സവിശേഷത. സാധാരണയായി കാണ്ടാമൃഗങ്ങളുടെ ശരീരഭാരം ഒരു ടണ്ണിലും കൂടുതലാണ്. സംരക്ഷിത കവചം പോലെ പ്രവർത്തിക്കുന്ന കട്ടിയുള്ള ത്വക്ക്(1.5 സെ.മി. മുതൽ 5 സെ.മി) സസ്യഭോജികളായ ഇവയുടെ ശരീരത്തെ ആവരണം ചെയ്യപ്പെട്ടിരിക്കുന്നു.എന്നിരുന്നാലും ത്വക്ക് വളരെ സംവേദനക്ഷമതയുള്ളതാണ്. ശരീരവുമായി താരതമ്യം ചെയ്യുമ്പോൾ തലച്ചോറിന് വലിപ്പം കുറവാണ്(400-600ഗ്രാം). എന്നാൽ കൊമ്പ് താരതമ്യേനെ വലിപ്പമുള്ളതുമാണ്. സസ്യാഹാരികളായ ഇവ ഇലകളാണ് കൂടുതലായും ആഹാരമാക്കുന്നത്. നാരുകളടങ്ങിയ ആഹാരം നല്ല രീതിയിൽ ദഹിപ്പിക്കാൻ പര്യാപ്തമാണ് ഇവയുടെ ദഹനേന്ദ്രിയ വ്യൂഹം. ആഫ്രിക്കയിൽ കാണപ്പെടുന്ന കാണ്ടാമൃഗങ്ങൾക്ക് മുൻനിരപ്പല്ലുകൾ കാണപ്പെടാറില്ല. കടവായിലെ ബലമുള്ള പല്ലുകളുടെ സഹായത്തോടെയാണ് ഇവ ആഹാരം ചവച്ചരയ്ക്കുന്നത്. ആന കഴിഞ്ഞാൽ കരയിലെ ഏറ്റവും വലിയ സസ്തനിയാണ് ഈ മൃഗം. ഇവക്ക് മണിക്കൂറിൽ നാല്പ്പത്തെട്ട് കിലോമീറ്റർ വരെ വേഗത്തിൽ ഓടാൻ കഴിയും.
രോമങ്ങൾ കൂടിച്ചേർന്ന് ഉറച്ചുകട്ടിയായി രൂപംകൊള്ളുന്നതാണ് കാണ്ടാമൃഗങ്ങളുടെ കൊമ്പുകൾ. ഈ കൊമ്പുകൾക്കുവേണ്ടി വേണ്ടി മനുഷ്യർ ഇവയെ ധാരാളമായി കൊന്നൊടുക്കിയിട്ടുണ്ട്, ജന്തുജാലങ്ങളുടെ നഖത്തിലും മുടിയിലും മറ്റും അടങ്ങിയിട്ടുള്ള കെരാറ്റിൻ എന്ന മാംസ്യം കൊണ്ടാണ് ഈ കൊമ്പ് നിർമ്മിക്കപ്പെട്ടിട്ടുള്ളത്. ആഫ്രിക്കയിൽ കാണപ്പെടുന്ന കാണ്ടാമൃഗങ്ങൾക്കും സുമാത്രൻ കാണ്ടമൃഗങ്ങൾക്കും ഇത്തരം രണ്ട് കൊമ്പുകളുണ്ട്, എന്നാൽ ഇന്ത്യൻ കാണ്ടാമൃഗങ്ങൾക്കും ജാവൻ കാണ്ടാമൃഗങ്ങൾക്കും ഓരോ കൊമ്പേയുള്ളു. നല്ല ഘ്രാണശക്തിയും ശ്രവണശക്തിയുമുള്ള കാണ്ടാമൃഗങ്ങൾക്ക് കാഴ്ചശക്തി കുറവാണ്. കാണ്ടാമൃഗത്തിന്റെ ശരാശരി ആയുസ്സ് 60 വയസ്സിനുമുകളിലാണ്.
കാണ്ടാമൃഗങ്ങളിൽ മൂന്ന് ഇനങ്ങളെ ഐ.യു.സി.എൻ. ചുവന്ന പട്ടികയിൽ ഉൾപ്പെടുത്തിയിട്ടുണ്ട്.
വർഗ്ഗീകരണം
ഇംഗ്ലീഷിൽ കാണ്ടാമൃഗത്തിനെ റൈനോസെറസ്(Rhinoceros) എന്നാണ് വിളിക്കുന്നത്. ലാറ്റിൻ പദമായ ῥῑνόκερως എന്നതിൽ നിന്നുമാണ് റൈനോസെറസ് എന്ന വാക്കിന്റെ ഉല്പത്തി. മൂക്കിനുള്ള ലാറ്റിൻ വാക്കായ ῥῑνο-, ῥίς (റൈനോ-, റിസ്)യും കൊമ്പ് എന്നർത്ഥം വരുന്ന κέρας (കെരസ്)ഉം ചേർന്നുള്ളതാണ് ῥῑνόκερως എന്ന വാക്ക്. കാണ്ടാമൃഗങ്ങളുടെ കൂട്ടത്തിനെ ഇംഗ്ലീഷിൽ ക്രാഷ്(crash) എന്നും ഹെർഡ്(herd) എന്നുമാണ് വിളിക്കുന്നത്.
ജീവിച്ചിരിക്കുന്ന അഞ്ച് സ്പീഷിസുകളെ മൂന്നായിട്ടാണ് വർഗ്ഗീകരിച്ചിട്ടുള്ളത്. ഏകദേശം അഞ്ച് ദശലക്ഷം വർഷങ്ങൾക്കു മുൻപാണ് ആഫ്രിക്കൻ സ്പീഷിസുകളായ വെള്ളക്കാണ്ടാമൃഗവും കറുത്തകാണ്ടാമൃഗവും അവയുടെ പൂർവ്വികരിൽ നിന്നും പിരിഞ്ഞത്. വെള്ളക്കാണ്ടാമൃഗവും കറുത്തകാണ്ടാമൃഗവും തമ്മിലുള്ള പ്രധാന വ്യത്യാസം അവയുടെ വായുടെ ആകൃതിയിലാണ്. വെള്ളക്കാണ്ടാമൃഗങ്ങൾക്ക് പുല്ലുമേയാൻ സൗകര്യമുള്ള രീതിയിലുള്ള വിസ്തൃതവും പരന്നതുമായ ചുണ്ടുകളാണുള്ളത് എന്നാൽ ഇലകൾ ഭക്ഷിക്കാൻ സൗകര്യമുള്ള രീതിയിലുള്ള നീണ്ടുകൂർത്ത ചുണ്ടുകളാണ് കറുത്ത കാണ്ടാമൃഗങ്ങൾക്കുള്ളത്. വെള്ളക്കാണ്ടാമൃഗങ്ങൾക്ക് ഒരു തെറ്റിദ്ധാരണയുടെ പുറത്താണ് ആ പേര് ലഭിച്ചത്, ആഫ്രിക്കൻ ഭാഷയിൽ wyd എന്നാൽ വീതിയുള്ള എന്നാണർത്ഥം. ഇംഗ്ലീഷുകാർ ഈ വാക്ക് white എന്ന്തെറ്റിദ്ധരിക്കുകയാണ് ഉണ്ടായത്.
വെള്ളക്കാണ്ടാമൃഗങ്ങളെ വടക്കൻ എന്നും തെക്കൻ എന്നും രണ്ട് ഉപവിഭാഗങ്ങളായി തിരിച്ചിട്ടുണ്ട്. കറുത്തകാണ്ടാമൃഗങ്ങളെ നാല് ഉപവിഭാഗങ്ങളായും, സുമാത്രൻ കാണ്ടാമൃഗങ്ങളേയും, ജാവൻ കാണ്ടാമൃഗങ്ങളേയും മൂന്നായും (ഇവയിൽ ഓരോന്നിന് വംശനാശം നേരിട്ടു കഴിഞ്ഞു.) തരം തിരിച്ചിരിക്കുന്നു. ഇൻഡ്യൻ കാണ്ടാമൃഗങ്ങൾക്ക് ഉപവിഭാഗങ്ങളില്ല.
റൈനോസെറോട്ടിനി(Rhinocerotini) സ്പീഷിസുകളിലെ വംശനാശം സംഭവിച്ചിട്ടില്ലാത്ത രണ്ട് ഉപവിഭാഗങ്ങൾ ഇന്ത്യൻ കാണ്ടാമൃഗവും, ജാവൻ കാണ്ടാമൃഗവുമാണ്. ഏകദേശം പത്ത് ദശലക്ഷം വർഷങ്ങൾക്കുമുമ്പാണിവ അവയുടെ പൂർവ്വികരിൽ നിന്നും വേർപിരിഞ്ഞത്. ഡൈസെറോറിണിനീ(Dicerorhinini) സ്പീഷിസിലെ വംശനാശം സംഭവിച്ചിട്ടില്ലാത്ത ഏക ഉപവിഭാഗം സുമാത്രൻ കാണ്ടാമൃഗങ്ങളാണ്. ഏകദേശം 20 ദശലക്ഷം വർഷങ്ങൾക്കുമുമ്പാണിവയ്ക്ക് പരിണാമം സംഭവിച്ചത്. വടക്കൻ യൂറോപ്പിലും ഏഷ്യയിലും കണ്ടിരുന്ന വംശനാശം സംഭവിച്ച വൂളി കാണ്ടാമൃഗങ്ങളും(Woolly Rhinoceros) ഈ ഗണത്തിൽപ്പെട്ടവയായിരുന്നു.
വെള്ളക്കാണ്ടാമൃഗത്തിൻടെയും കറുത്ത കാണ്ടാമൃഗത്തിന്റേയും ഒരു സങ്കരയിനത്തെ 1977-ൽ ചെക്ക് റിപ്പബ്ലിക്കിലെ മൃഗശാലയിൽ വച്ച് സൃഷ്ടിച്ചിരുന്നു. കറുത്തകാണ്ടാമൃഗത്തിനൊഴികെ ഈ സ്പീഷിസിലെ മറ്റെല്ലാ കാണ്ടാമൃഗങ്ങൾക്കും അവയുടെ ക്രോമസോമിൽ 82 കോശങ്ങളുണ്ട് കറുത്തവയ്ക്ക് 84 എണ്ണമാണുള്ളത്. സസ്തനികളുടെ ശരീരത്തിലെ ക്രോമസോമുകളുടെ എണ്ണത്തിൽ ഇതു വരെ അറിയപ്പെട്ടിട്ടുള്ളതിൽ ഏറ്റവും ഉയർന്ന സംഖ്യയാണിത്.
പ്രജനനം
ഗർഭകാലം 16 മാസമാണ്. പ്രസവത്തിൽ ഒരു കുട്ടി മാത്രമെ ഉണ്ടായിരിക്കുകയുള്ളു. രണ്ടുവർഷം വരെ പാലൂട്ടാറുണ്ട്.
ഇന്ത്യൻ കാണ്ടാമൃഗം
ഇന്ത്യൻ കാണ്ടാമൃഗം(Rhinoceros Unicornis) ഇക്കാലത്ത് കാണപ്പെടുന്നത് ആസ്സാമിലെ ചതുപ്പുള്ള പുൽക്കാടുകളിലും നേപ്പാളിലെ തേരായ് പ്രദേശത്തുമാണ്. ആസ്സാമിൽ കാസിരംഗ ദേശീയോദ്യാനത്തിൽ ഇവ സംരക്ഷിക്കപ്പെട്ടിരിക്കുന്നു. ഇന്ത്യയിലുള്ള 3200-ഓളം കാണ്ടാമൃഗങ്ങളിൽ 2000 ത്തോളം എണ്ണം ഈ ഉദ്യാനത്തിലാണ്. നേപ്പാളിലെ ചിത്വൻ ദേശീയോദ്യാനത്തിൽ നാനൂറോളം എണ്ണമുണ്ട്. ഇവ ഒറ്റയാന്മാരായാണ് ജീവിക്കുന്നത്. കുഞ്ഞുങ്ങളെ അമ്മമാർ മൂന്നു കൊല്ലം വരെ കൂടെ കൊണ്ടുനടക്കാറുണ്ട്. വെള്ളം കുടിക്കാൻ ജലാശയങ്ങളിലേക്ക് സ്ഥിരം വഴികൾ സൂക്ഷിക്കുന്ന ഇവ അവയുടെ ആവാസാതിർത്തിയും മാർഗ്ഗങ്ങളും ചാണകം തൂറ്റി അടയാളപ്പെടുത്താറുണ്ട്. ഈ ശീലം ഇവയെ എളുപ്പത്തിൽ വനംകൊള്ളക്കരുടെ പിടിയിൽപ്പെടാൻ ഇടയാക്കുന്നു.
1950 കളിൽ ഇന്ത്യയിൽ 200 കാണ്ടാമൃഗങ്ങളേ ജീവനോടെ ഉണ്ടായിരുന്നുള്ളൂ. ആസ്സാം സർക്കാർ ഇവയെ സംരക്ഷിക്കാൻ നിയമം കൊണ്ടുവരികയും അത് നടപ്പാക്കാൻ ഇന്ത്യൻ പട്ടാളത്തിന്റെ സഹായം വരെ സ്വീകരിക്കുകയും ചെയ്തു. തുടർന്ന് അവയുടെ എണ്ണം പ്രശംസനീയമാം വിധം പെരുകിയെങ്കിലും കശിഞ്ഞവർഷവും ഇരുപതോളം മൃഗങ്ങൾ കൊമ്പിനുവേണ്ടി കൊലചെയ്യപ്പെടുകയുണ്ടായി. 2012-ലെ കനത്ത പ്രളയത്തിൽ മുപ്പതോളം കാണ്ടാമൃഗങ്ങൾ മുങ്ങിച്ചാവുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:കാണ്ടാമൃഗങ്ങൾ വർഗ്ഗം:ജന്തുകുടുംബങ്ങൾ വർഗ്ഗം:സസ്യഭോജികൾ
ചാൾസ് സ്വിനോയി
കേണൽ ചാൾസ് സ്വിനോയി - Charles Swinhoe (27 ഓഗസ്റ്റ് 1838, കൊൽക്കത്ത – 2 ഡിസംബർ 1923 ) ഒരു ഇംഗ്ലീഷ് പ്രകൃതിവാദിയും ശലഭശാസ്ത്രജ്ഞനും ആയ പട്ടാളക്കാരനായിരുന്നു. അദ്ദേഹം ബോംബെ നാച്ചുറൽ ഹിസ്റ്ററി സൊസൈറ്റിയുടെ സ്ഥാപകരിലൊരാളും പ്രശസ്ത ജീവശാസ്ത്രജ്ഞനായ റോബർട്ട് സ്വിനോയിയുടെ സഹോദരനുമാണ്.
അദ്ദേഹം 1855-ൽ 56-ആം കാലാൾപ്പടയിൽച്ചേർന്ന് ക്രിമിയയിലും തുടർന്ന് 1857-ലെ ഒന്നാം ഇന്ത്യൻ സ്വാതന്ത്ര്യ സമരത്തിനുശേഷം ഇന്ത്യയിലുമെത്തി. 1859-ൽ അദ്ദേഹം ഇന്ത്യൻ സ്റ്റാഫ് കോർപ്സിലേക്കു മാറ്റപ്പെട്ടു. 1880-ൽ ഫ്രെഡറിക് റോബർട്ട്സിനോടൊപ്പം കന്ദഹാറിലേക്ക് പോയ അദ്ദേഹം അവിടെനിന്നും 341 പക്ഷികളെ ശേഖരിക്കുകയും ഇന്ത്യയിലേക്ക് മടങ്ങുകയും ചെയ്തു. അവയെ ദ ഐബിസ് (The Ibis) (1882:95-126)-ൽ വിവരിച്ചിട്ടുണ്ട്. അദ്ദേഹത്തിന് 1881-ൽ ഉപസേനാപതിയായും 1885-ൽ സേനാധിപതിയായും സ്ഥാനക്കയറ്റം ലഭിച്ചു.
വേട്ടയിൽ കമ്പമുണ്ടായിരുന്ന അദ്ദേഹം അറുപതോളം കടുവകളെ കൊന്നിട്ടുണ്ട്. അദ്ദേഹം ബ്രിട്ടീഷ് ഓർണിത്തോളജിസ്റ്റ്സ് യൂണിയനിൽ അംഗമായിരുന്നു. മുംബൈ, പൂണെ, ഇൻ‌ഡോർ, കറാച്ചി എന്നിവിടങ്ങളിൽനിന്നും അദ്ദേഹം ധാരാളം ശലഭങ്ങളെ ശേഖരിച്ചു. അദ്ദേഹം അഫ്ഗാനിസ്താനിലയും മധ്യ ഇന്ത്യയിലെയും പക്ഷികളെക്കുറിച്ചു ദ ഐബിസ് എന്ന ജേർണലിൽ എഴുതുകയും ഇരു രാജ്യങ്ങളിലെയും മുന്നൂറോളം പക്ഷികളുടെ മാതൃകകൾ (തോൽ) ബ്രിട്ടീഷ് മ്യൂസിയത്തിന് കൈമാറുകയും ചെയ്തു. ഇൻഡോറിലെ Mhow ആയിരുന്നപ്പോൾ അദ്ദേഹം എച്ച്.ഇ. ബാർൺസ് ആയി സഹകരിച്ചു മധ്യ ഇന്ത്യയിലെ പക്ഷികളെക്കുറിച്ചു പഠിച്ചു (ഐബിസ് 1885:62-69, 124-138). ആനൽസ് ആന്റ് മാഗസിൻ ഓഫ് നാച്ചുറൽ ഹിസ്റ്ററിൽ എഴുതുകയും ചെയ്തു. ഇ.സി. കോട്സുമായി ചേർന്ന് അദ്ദേഹം കാറ്റലോഗ് ഓഫ് ദ മോത്ത്സ് ഓഫ് ഇന്ത്യ (Catalogue of the Moths of India) (കൽക്കട്ട, 1887–89) പ്രസിദ്ധീകരിച്ചു. അദ്ദേഹത്തിന് 7000 സ്പീഷീസുകളിലുള്ള 40,000 ശലഭങ്ങളുടെ വലിയൊരു ശേഖരമുണ്ടായിരുന്നു. 400 പുതിയ സ്പീഷീസുകളെ അദ്ദേഹം വിവരിച്ചിട്ടുണ്ട്. അദ്ദേഹം ഫ്രഡറിക് മൂർ തുടങ്ങിവച്ച ലെപിഡോപ്റ്റെറ ഇൻഡിക്ക എന്ന പരമ്പരയുടെ ബാക്കി ഭാഗങ്ങൾ (7-10) 1907-ലെ അദ്ദേഹത്തിന്റെ മരണശേഷം പൂർത്തിയാക്കി. എ റിവിഷൻ ഓഫ് ദ ജെനറു ഓഫ് ദ ഫാമിലി ലിപരിഡേ (A revision of the genera of the family Liparidae) എന്ന പുസ്തകവും അദ്ദേഹമെഴുതി. വിരമിച്ചതിനുശേഷം ഓക്സ്ഫഡിൽ താമസമാക്കിയ അദ്ദേഹത്തെ പ്രാണിപഠനശാസ്ത്രത്തിലുള്ള സംഭാവനകൾ പരിഗണിച്ചു എം.എ. നൽകി ആദരിച്ചു. എന്റമോളജിക്കൽ സൊസൈറ്റി ഓഫ് ഫ്രാൻസും അദ്ദേഹത്തിന് അംഗത്വം നൽകി ആദരിച്ചു.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
റെബേക്ക ഡി മോർണെ
റെബേക്ക ഡി മോർണെ (ജനനം: റിബെക്ക ജെയ്ൻ പീർച്ച്, ഓഗസ്റ്റ് 29, 1959) ഒരു അമേരിക്കൻ അഭിനേത്രി, നിർമ്മാതാവ് എന്നീ നിലകളിൽ പ്രശസ്തയായിരുന്നു. 1983 ൽ റിസ്സ്കി ബിസിനസ് സ് എന്ന ചിത്രത്തിൽ ലാനയെ അവതരിപ്പിച്ച് അവർ മിന്നുന്ന പ്രകടനം കാഴ്ച്ചവച്ചിരുന്നു. റൺഎവേ എന്ന ചിത്രത്തില സാറ (1985), ദ ട്രിപ്പ് ടു ബൌണ്ടിഫുൾ എന്ന ചിത്രത്തിലെ തെൽമ (1985), ബാക്ക്ഡ്രാഫ്റ്റിലെ ഹെലൻ മക്കാഫ്രേ (1991), ദി ഹാൻഡ് ദാറ്റ് റോക്സ് ദി ക്രാഡിൽ എന്ന ചിത്രത്തിലെ നാനി പേയ്റ്റൺ ഫ്ലാൻഡേർസ് എന്നിവയാണ് ശ്രദ്ധേയ കഥാപാത്രങ്ങൾ.
ജീവിതരേഖ
റെബേക്ക ഡി മോർണെ1959 ൽ കാലിഫോർണിയയിലെ സാന്ത റോസായിൽ റെബേക്ക ജെയ്ൻ പീർച്ച് എന്ന പേരിൽ ജനിച്ചു. (ജനനവർഷം പല സ്രോതസ്സുകളും തെറ്റായി 1961, 1962, രേഖപ്പെടുത്തിയിരിക്കുന്നു). ).
അവലംബം
വർഗ്ഗം:1959-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
സുയെൻ ബരാഹോണ
നിക്കരാഗ്വൻ ആക്ടിവിസ്റ്റാണ് സുയെൻ ബരാഹോണ കുവാൻ. സാൻഡിനിസ്റ്റ നവീകരണ പ്രസ്ഥാനത്തിന്റെ പിൻഗാമിയായ ഒരു പ്രതിപക്ഷ ഗ്രൂപ്പായ ഡെമോക്രാറ്റിക് റിന്യൂവൽ യൂണിയൻ [എസ്] പാർട്ടിയുടെ (യുനാമോസ്) പ്രസിഡന്റാണ് അവർ. 2018 ഏപ്രിലിൽ സർക്കാർ വിരുദ്ധ പ്രതിഷേധങ്ങൾ പൊട്ടിപ്പുറപ്പെട്ടതിനെ തുടർന്ന് രൂപീകരിച്ച ബ്ലൂ ആൻഡ് വൈറ്റ് നാഷണൽ യൂണിറ്റി പ്രതിപക്ഷ ഗ്രൂപ്പിലെ അംഗം കൂടിയാണ് അവർ. 2021 ജൂണിൽ, 2021-ലെ നിക്കരാഗ്വൻ പൊതുതെരഞ്ഞെടുപ്പിൽ മറ്റ് പ്രതിപക്ഷ നേതാക്കൾക്കും പ്രസിഡൻറ് സ്ഥാനാർത്ഥികൾക്കും ഒപ്പം അവളെ അറസ്റ്റ് ചെയ്തു.
ജീവചരിത്രം
ബാരഹോണയ്ക്ക് അന്താരാഷ്ട്ര ബന്ധങ്ങളിൽ ബിരുദമുണ്ട്. അവർ ഫെമിനിസ്റ്റ്, പാരിസ്ഥിതിക കാരണങ്ങൾക്ക് വേണ്ടി വാദിക്കുന്നവളാണ്. 2017-ൽ ഡെമോക്രാറ്റിക് റിന്യൂവൽ യൂണിയൻ [എസ്] പാർട്ടിയുടെ പ്രസിഡന്റായി അവർ തിരഞ്ഞെടുക്കപ്പെട്ടു (നിയമപരമായ പദവി റദ്ദാക്കിയതിന് ശേഷം സാൻഡിനിസ്റ്റ നവീകരണ പ്രസ്ഥാനത്തിന്റെ പിൻഗാമിയായ യുനാമോസ്). 2018 ഏപ്രിലിൽ ആരംഭിച്ച പ്രതിഷേധങ്ങൾക്കും തുടർന്നുള്ള രക്തരൂക്ഷിതമായ സർക്കാർ അടിച്ചമർത്തലുകൾക്കും ശേഷം കൊല്ലപ്പെട്ടവർക്കും തടവിലാക്കപ്പെട്ടവർക്കും നീതി ലഭിക്കണമെന്ന് ആവശ്യപ്പെട്ടുള്ള പ്രകടനങ്ങളിൽ അവർ സജീവമായിരുന്നു. 2018 ഒക്ടോബറിൽ മനാഗ്വയിലെ കാമിനോ ഡി ഓറിയന്റിയിൽ നടന്ന ഒരു പ്രതിഷേധത്തിൽ അവരും MRS അന മാർഗരിറ്റ വിജിലും അറസ്റ്റിലായി.
ബരാഹോണ പിന്നീട് ബ്ലൂ ആൻഡ് വൈറ്റ് നാഷണൽ യൂണിറ്റി പ്രതിപക്ഷ ഗ്രൂപ്പിലും (UNAB) പ്രതിപക്ഷ ഗ്രൂപ്പുകളുടെ ദേശീയ സഖ്യത്തിലും ചേർന്നു. ഇവ രണ്ടും 2018 സംഭവങ്ങളുടെ പശ്ചാത്തലത്തിൽ ഉയർന്നുവന്നു.
യുനാമോസിന്റെ പ്രസിഡന്റ് എന്ന നിലയിൽ, 2021 ഫെബ്രുവരിയിൽ, എഫ്എസ്എൽഎൻ നിയന്ത്രിത നിയമസഭ 2020 ഒക്ടോബറിൽ പാസാക്കിയ "ഗാഗ് ലോ" എന്നറിയപ്പെടുന്ന 1042 നിയമത്തിന്റെ ഭരണഘടനാ സാധുതയെ വെല്ലുവിളിക്കാൻ അവർ കോടതിയെ സമീപിച്ചു. "സൈബർ ക്രൈം" എന്ന പേരിൽ ഓൺലൈനിൽ അഭിപ്രായവ്യത്യാസങ്ങൾ അടിച്ചമർത്താൻ സർക്കാരിന് അധികാരം നൽകി. ”
2021 ജൂൺ 13-ന്, നവംബർ തെരഞ്ഞെടുപ്പിൽ പ്രതിപക്ഷ മുൻനിര സ്ഥാനാർത്ഥികളെയും മറ്റ് പ്രതിപക്ഷ നേതാക്കളെയും നാഗരിക നേതാക്കളെയും ഡാനിയേൽ ഒർട്ടേഗയുടെ സർക്കാർ അറസ്റ്റ് ചെയ്ത ഒരു തരംഗത്തിൽ ബരാഹോണയും ഉൾപ്പെടുന്നു. "നിങ്ങൾ ഈ വീഡിയോ കാണുകയാണെങ്കിൽ, പോലീസ് എന്റെ വീട് റെയ്ഡ് ചെയ്യുകയും മറ്റുള്ളവർ ചെയ്തതുപോലെ എന്നെ തട്ടിക്കൊണ്ടുപോകുകയും ചെയ്തതാണ് ഇതിന് കാരണം" എന്ന് പറയുന്ന ഒരു വീഡിയോ അവർ ഉപേക്ഷിച്ചു. അതേ ദിവസം തന്നെ യുനാമോസ് അംഗങ്ങളായ ഡോറ മരിയ ടെല്ലസ്, അന മാർഗരിറ്റ വിജിൽ, യുനാമോസ് വൈസ് പ്രസിഡന്റ് ഹ്യൂഗോ ടോറസ് ജിമെനെസ് എന്നിവരെ അറസ്റ്റ് ചെയ്തു. ടോറസും ടെല്ലസും മുൻ സാൻഡിനിസ്റ്റുകളും സോമോസ സ്വേച്ഛാധിപത്യത്തെ അട്ടിമറിച്ച വിപ്ലവത്തിലെ പ്രധാന വ്യക്തികളുമായിരുന്നു. 2020 ഡിസംബറിൽ പാസാക്കിയ 1055-ലെ വിവാദ നിയമപ്രകാരമാണ് ഇവർക്കെതിരെ അന്വേഷണം നടക്കുന്നത്. ഇത് "മാതൃരാജ്യത്തെ രാജ്യദ്രോഹി" എന്ന് നിയമിക്കുന്ന ആരെയും തടങ്കലിൽ വയ്ക്കാൻ സർക്കാരിനെ അനുവദിക്കുന്നു.
ബരാഹോണ സെസാർ ഡുബോയിസിനെ വിവാഹം കഴിച്ചു. കൂടാതെ അവർക്ക് ഒരു മകനുമുണ്ട്.
അവലംബം
വർഗ്ഗം:പരിസ്ഥിതിപ്രവർത്തകർ
ലിബ്രിസ്
സ്റ്റോക്ക്ഹോമിലെ നാഷണൽ ലൈബ്രറി ഓഫ് സ്വീഡൻ പരിപാലിക്കുന്ന സ്വീഡിഷ് ദേശീയ യൂണിയൻ കാറ്റലോഗാണ് ലിബ്രിസ് (LIBRIS - ലൈബ്രറി ഇൻഫർമേഷൻ സിസ്റ്റം). രാജ്യവ്യാപകമായി 65 ലക്ഷം ശീർഷകങ്ങൾ സൗജന്യമായി തിരയാൻ കഴിയും.
ഗ്രന്ഥസൂചിക രേഖകൾ‌ക്ക് ഓരോ പുസ്തകത്തിനും പ്രസിദ്ധീകരണത്തിനും ഒരെണ്ണം എന്നതിനുപുറമേ, ആളുകളുടെ ഒരു അതോറിറ്റി ഫയലും ലിബ്രിസിൽ അടങ്ങിയിരിക്കുന്നു. ഓരോ വ്യക്തിക്കും ഒരു അദ്വിതീയ ഐഡന്റിഫയറുമായി പേര്, ജനനം, തൊഴിൽ എന്നിവയുമായി ബന്ധിപ്പിക്കുന്ന ഒരു റെക്കോർഡ് ഉണ്ട്.
സ്വീഡിഷ് യൂണിയൻ കാറ്റലോഗിനായുള്ള മാർക്ക് കോഡ് SE-LIBR ആണ്, selibr എന്ന് സാധാരണവൽക്കരിച്ചിരിക്കുന്നു.
ലിബ്രിസിന്റെ വികസനം 1960 കളുടെ മധ്യത്തിൽ തുടങ്ങുന്നു. രണ്ടാം ലോകമഹായുദ്ധത്തിനുശേഷം രണ്ട് പതിറ്റാണ്ടായി ലൈബ്രറികളുടെ യുക്തിസഹീകരണം ഒരു പ്രശ്നമായിരുന്നെങ്കിലും, 1965 ലാണ് ഒരു ഗവേഷണ സമിതി ഗവേഷണ ലൈബ്രറികളിൽ കമ്പ്യൂട്ടർ ഉപയോഗിക്കുന്നതിനെക്കുറിച്ച് ഒരു റിപ്പോർട്ട് പ്രസിദ്ധീകരിച്ചത്. 1965 ലെ സർക്കാർ ബജറ്റ് ഒരു ഗവേഷണ ലൈബ്രറി കൗൺസിൽ സൃഷ്ടിച്ചു (ഫോർസ്‌കിംഗ്സ് ബിബ്ലിയോടെൿസ്‌ഡെറ്റ്, എഫ്ബിആർ). പ്രാഥമിക രൂപകൽപ്പന രേഖയായ ബിബ്ലിയോടെക്സാഡ് അഡ്മിനിസ്ട്രേറ്റീവ് ഇൻഫർമേഷൻ സിസ്റ്റം (BAIS) 1970 മെയ് മാസത്തിൽ പ്രസിദ്ധീകരിച്ചു, 1970 ജൂലൈ 1 ന് ആരംഭിച്ച ഒരു സാങ്കേതിക ഉപസമിതിക്കായി ലൈബ്രറി ഇൻഫർമേഷൻ സിസ്റ്റത്തിന് ഹ്രസ്വമായ LIBRIS എന്ന പേര് ഉപയോഗിച്ചു. വാർത്താക്കുറിപ്പ് LIBRIS-meddelanden (ISSN 0348-1891) 1972 മുതൽ പ്രസിദ്ധീകരിച്ചു 1997 മുതൽ ഓൺലൈനിലാണ്.
സാച്ച്സ് ഹാർബർ
സാച്ച്സ് ഹാർബർ  കാനഡയിലെ വടക്കുപടിഞ്ഞാറൻ പ്രദേശങ്ങളിലെ ഇനുവിക് മേഖലയിൽ സ്ഥിതി ചെയ്യുന്ന ഒരു കുഗ്രാമമാണ്. ഇനുവിയാലൂയിറ്റ് സെറ്റിൽമെന്റ് റീജിയണിലെ ബാങ്ക്സ് ദ്വീപിന്റെ തെക്കുപടിഞ്ഞാറൻ തീരത്ത് സ്ഥിതി ചെയ്യുന്ന ഇവിടുത്തെ ജനസംഖ്യ 2021 ലെ സെൻസസ് രേഖകൾ പ്രകാരം 103 ആയിരുന്നു. ബാങ്ക്സ് ദ്വീപിലെ ഏക സ്ഥിരവാസ കേന്ദ്രമാണ് സാച്ച്സ് ഹാർബർ.
ഇരാവതി നദി
മ്യാൻമറിലെ ഏറ്റവും നീളം കൂടിയ നദിയാണ് ഇരാവതി. ഐയർവാഡിയെന്നും ഈ നദി അറിയപ്പെടുന്നു. മ്യാൻമറിലെ ഏറ്റവും പ്രധാന ജലഗതാഗതമാർഗ്ഗവും 2170 കിലോമീറ്റർ നീളമുള്ള ഈ നദിയാണ്. ഇന്ത്യൻ മഹാസമുദ്രത്തിന്റെ ഭാഗമായ ആൻഡമാൻ കടലിൽ വീഴുന്നതിനു മുമ്പ് മ്യാൻമറിന്റെ തെക്കു ഭാഗത്ത് വിശാലമായൊരു ഡെൽറ്റ ഇരാവതി നദി നിർമ്മിക്കുന്നു. സംസ്കൃതത്തിലെ ഐരാവതി എന്ന പദത്തിൽ നിന്നാണ് ഇരാവതിയും പീന്നിട് ഐയർവാഡിയുമുണ്ടായത്.
അവലംബം
വർഗ്ഗം:മ്യാൻമറിലെ നദികൾ വർഗ്ഗം:ഏഷ്യയിലെ നദികൾ
കരിംകാലൻ തീമത്സ്യം
കടൽവാസിയായ ഒരു മൽസ്യമാണ് കരിംകാലൻ തീമത്സ്യം  അഥവാ '''Blackfoot Firefish. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
സ്കോർപിനിഡെ (Scorpaenidae) എന്ന കുടുബത്തിൽ പെട്ട, തേൾ മത്സ്യം ജനുസിൽ പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
വർഗ്ഗം:തേൾ മത്സ്യങ്ങൾ
മന തൽവാന്ദി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മന തൽവാന്ദി. കപൂർത്തല ജില്ല ആസ്ഥാനത്തുനിന്നും 5 കിലോമീറ്റർ അകലെയാണ് മന തൽവാന്ദി സ്ഥിതിചെയ്യുന്നത്. മന തൽവാന്ദി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്. ഭുലത്ത് ഉപജില്ലയിലെ ഒരു ഗ്രാമപഞ്ചായത്താണ് മന തൽവാന്ദി
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മന തൽവാന്ദി ൽ 294 വീടുകൾ ഉണ്ട്. ആകെ ജനസംഖ്യ 1447 ആണ്. ഇതിൽ 741 പുരുഷന്മാരും 706 സ്ത്രീകളും ഉൾപ്പെടുന്നു. മന തൽവാന്ദി ലെ സാക്ഷരതാ നിരക്ക് 74.29 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മന തൽവാന്ദി ലെ 6 വയസ്സിനു താഴെയുള്ള കുട്ടികളുടെ എണ്ണം 132 ആണ്. ഇത് മന തൽവാന്ദി ലെ ആകെ ജനസംഖ്യയുടെ 9.12 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 403 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 371 പുരുഷന്മാരും 32 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 79.4 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 34 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മന തൽവാന്ദി ലെ 513 പേരും പട്ടിക ജാതി വിഭാഗത്തിൽ പെടുന്നു.
മുക്കുന്നിമല
ഇന്ത്യയിലെ കേരള സംസ്ഥാനത്തിൽ തിരുവനന്തപുരം ജില്ലയിലാണ് മുക്കുന്നിമല സ്ഥിതി ചെയ്യുന്നു. പള്ളിച്ചൽ - വിളവൂർക്കൽ പഞ്ചായത്തുകളിലായാണ് മുക്കുന്നിമല സ്ഥിതി ചെയ്യുന്നത്. 3525 അടി ഉയരമാണ് മുക്കുന്നിമലയ്ക്കുള്ളത്.
ചരിത്രത്തിൽ പുരാണങ്ങളുടെ പിൻബലത്തോടു കൂടിയ ഐതീഹ്യങ്ങളും മുക്കുന്നിമലയുമായി ബന്ധപ്പെട്ട് കിടക്കുന്നു. ശ്രീരാമൻ്റെ പാദസ്പർശനമേറ്റ ഭൂമിയാണ് മുക്കുന്നിമല എന്നാണ് ഐതീഹ്യം. വിശ്വാമിത്ര മഹർഷി രാമലക്ഷ്മണന്മാർക്ക് ഉപദേശിച്ച ബല, അതിബല മന്ത്രങ്ങളുടെ വൃക്ഷ രൂപമായ വെളിച്ചപ്പാല മുക്കുന്നിമലയിൽ ഉണ്ടായിരുന്നത്രേ. ഈ മന്ത്രം വിശപ്പ്, ദാഹം എന്നിവ ശമിപ്പിക്കുമെന്നും വിശ്വാസം. ഏത് ലോഹത്തെയും സ്വർണ്ണമാക്കുന്ന അത്ഭൂത കിണറും മൂക്കുന്നിമലയിൽ ഉണ്ടെന്നാണ് വിശ്വാസം. ഇത്തരം വിശ്വാസങ്ങൾ വാമൊഴി അറിവുകളാണ്.
മൂക്കുന്നിമലയുടെ ഒരു ഭാഗത്ത് മിലിറ്ററി ക്യാമ്പും റെഡാർ സ്റ്റേഷനും പ്രവർത്തിക്കുന്നു. എന്നാൽ വ്യാവസായിക വത്ക്കരണത്തിൻ്റെ ഭാഗമായി മൂക്കുന്നിമല തകർച്ചയുടെ പാതയിലാണ്. അംഗീകൃതവും അന ക്രിതവുമായി നൂറിലേറെ ക്വാറികൾ ഇന്ന് മൂക്കുന്നിമലയെ നാശത്തിലേയ്ക്ക് നയിക്കുന്നു. ധാരാളം പരസ്ഥിതി സമരങ്ങൾക്ക് മൂക്കുന്നിമലവേദിയായിട്ടുണ്ട്.
അവലംബം
വർഗ്ഗം:തിരുവനന്തപുരം ജില്ലയിലെ കുന്നുകൾ
പോണ്ടിച്ചേരി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
പോണ്ടിച്ചേരി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (പിഐഎംഎസ്) ഇന്ത്യയിലെ പുതുച്ചേരിയിലെ കലാപ്പേട്ടിലെ ഒരു തൃതീയ പരിചരണ ആശുപത്രിയും മെഡിക്കൽ അധ്യാപന സ്ഥാപനവുമാണ്. പോണ്ടിച്ചേരി യൂണിവേഴ്സിറ്റി അംഗീകരിച്ചിട്ടുള്ള ഈ കോളേജിൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള 150 എംബിബിഎസ് സീറ്റ് ഉണ്ട്. മലങ്കര ഓർത്തഡോക്സ് ക്രിസ്ത്യൻ കമ്മ്യൂണിറ്റിയിലെ അംഗങ്ങൾ പ്രോത്സാഹിപ്പിക്കുന്ന ചെന്നൈയിലെ ചാരിറ്റബിൾ സൊസൈറ്റിയും ആശുപത്രിയുമായ ദി മദ്രാസ് മെഡിക്കൽ മിഷന്റെ ഒരു യൂണിറ്റാണ് പിഐഎംഎസ്.
കോളേജ് അഡ്മിനിസ്ട്രേഷൻ
മദ്രാസ് മെഡിക്കൽ മിഷന്റെ ഭാരവാഹികൾ:
ഡയറക്ടർ പ്രിൻസിപ്പൽ ഡോ. രേണു ജിബോയ് വർഗീസാണ് നിലവിൽ ആശുപത്രി/മെഡിക്കൽ സ്കൂൾ നിയന്ത്രിക്കുന്നത്. അഡ്മിനിസ്ട്രേറ്റീവ് ഓഫീസർമാരിൽ ഇവർ ഉൾപ്പെടുന്നു:
അക്കാദമിക്, കോഴ്സുകൾ
പിഐഎംഎസ്-ന് ഒരു മെഡിക്കൽ കോളേജ്, മൾട്ടി-സ്പെഷ്യാലിറ്റി ഹോസ്പിറ്റൽ, ഒരു നഴ്സിംഗ് കോളേജ് എന്നിവയുണ്ട്.
പി ഐ എം എസ് പോണ്ടിച്ചേരി, എംബിബിഎസ്, എംഎസ്, എംഡി, എം സി എച്ച്, മുതലായവ ഉൾപ്പെടെ മെഡിക്കൽ സ്‌ട്രീമിൽ 20-ലധികം കോഴ്‌സുകൾ വാഗ്ദാനം ചെയ്യുന്നു. ഇവിടെ നിരവധി മേഖലകളിൽ ബിരുദാനന്തര ബിരുദ ഡിപ്ലോമകളും ഉണ്ട്.
കോളേജ് ഓഫ് നഴ്സിംഗ്, പി.ഐ.എം.എസ്
കോളേജ് ഓഫ് നഴ്സിംഗ്, പോണ്ടിച്ചേരി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് 2004-ൽ സ്ഥാപിതമായതും പോണ്ടിച്ചേരി യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുള്ളതുമാണ്. ഇത് നഴ്‌സിംഗിൽ ബിഎസ്‌സിയും എംഎസ്‌സിയും വാഗ്ദാനം ചെയ്യുന്നു.
പുറം കണ്ണികൾ
വർഗ്ഗം:പുതുച്ചേരിയിലെ മെഡിക്കൽ കോളേജുകൾ
മന തൽവാന്ദി
റെയിൽവേ സ്റ്റേഷനുകൾ
കപൂർത്തല റെയിൽവേ സ്റ്റേഷനും ഹമിര റെയിൽവേ സ്റ്റേഷനും മന തൽവാന്ദിയുടെ വളരെ അടുത്താണ്. ജലന്ദർ റെയിൽവേസ്റ്റേഷൻ 24 കിലോമീറ്റർ അകലെയാണ്.
കാട്ടുപനച്ചി
പശ്ചിമഘട്ടതദ്ദേശവാസിയായ ഒരു മരമാണ് കാട്ടുപനച്ചി. . 12 മീറ്റർ വരെ ഉയരം വയ്ക്കുന്ന ഈ വൃക്ഷം 300 മീറ്ററിനും 1000 മീറ്ററിനും ഇടയിലുള്ള വരണ്ട നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
രാഘവൻ പയ്യനാട്
കേരളത്തിലെ പ്രശസ്തനായ ഒരു ഫോക്‌ലോർ ഗവേഷകനാണ് രാഘവൻ പയ്യനാട് (Raghavan payyanad). കണ്ണൂർ ജില്ലയിലെ പാപ്പിനിശ്ശേരിയാണ് ഇദ്ദേഹത്തിന്റെ സ്വദേശം. കോഴിക്കോട് സർവകലാശാല ഫോക്‌ലോർ പഠനകേന്ദ്രത്തിന്റെ സ്ഥാപകനും അതിന്റെ ആദ്യത്തെ അദ്ധ്യക്ഷനുമായിരുന്നു.
ഫോക് ലോർ രംഗത്തെ നിരവധി സ്ഥാപനങ്ങളുടെ സ്ഥാപകനും പ്രവർത്തകനുമാണ്. ഫോക്‌ലോർ ഫെലോസ് ഓഫ് മലബാർ (ട്രസ്റ്റ് ), ഫോസിൽസ് (ഫോൿലോർ സൊസൈറ്റി ഓഫ് സൗത്ത് ഇന്ത്യൻ ലഗ്വേജ്സ്) എന്നിവയുടെ സ്ഥാപക അംഗങ്ങളിൽ ഒരാളാണ് ഡോ.രാഘവൻപയ്യനാട്.
അവാർഡുകൾ
കേരള സംഗീത നാടക അക്കാദമി അവാർഡ് നേടിയിട്ടുണ്ട്.
അവലംബം
വർഗ്ഗം:കേരളത്തിലെ നാടോടിവിജ്ഞാനികൾ
മഴമൂളി
മുളയുടെ കുറ്റി ഉപയോഗിച്ച് നിർമ്മിക്കുന്ന ഒരു സംഗീത ഉപകരണം എന്ന് മഴമൂളിയെ വിശേഷിപ്പിക്കാം. ശരാശരി മൂന്ന് ഇഞ്ചോളം വ്യാസവും മൂന്ന് അടിയോളം നീളവുമുള്ള മുളയുടെ കുറ്റിക്കകത്ത് തലങ്ങും വിലങ്ങും മുളയുടെ തന്നെ കഷണങ്ങൾ അടിച്ചുറപ്പിക്കുന്നു. അതിനുശേഷം മുളങ്കുറ്റിക്കകത്ത് 75 ശതമാനത്തോളം ഭാഗം നിറയെ, ഉണങ്ങിയ കുരുക്കൾ, ഉണങ്ങിയ കായകൾ, മുത്തുകൾ, മുതലായവ നിറച്ചാണ് മഴമൂളി ഉണ്ടാക്കുന്നത്. മഴമൂളിയുടെ ഒരറ്റം ഉയർത്തിയാൽ അകത്ത് നിറച്ചിട്ടുള്ള വസ്തുക്കൾ എല്ലാം അകത്ത് തലങ്ങും വിലങ്ങും ഉറപ്പിച്ചിട്ടുള്ള മുളക്കഷണങ്ങളിൽ തട്ടി ശബ്ദമുണ്ടാക്കി മറ്റേ അറ്റത്തേക്ക് പ്രവഹിക്കുന്നു. അപ്പോഴുണ്ടാകുന്ന ശബ്ദം ഒരു മഴ പോലെയോ, ഒരു കാട്ടാരുവി പോലെയോ ഉള്ള തോന്നലുണ്ടാക്കുന്നു. കണ്ണടച്ച് പിടിച്ച് കേട്ടാൽ മനോഹരമായ അനുഭവമാണത്. കേരളത്തിൽ വയനാട്ടിലാണ് ഇത് കൂടുതൽ കാണപ്പെടുന്നത്.
അവലംബം
വർഗ്ഗം:വാദ്യോപകരണങ്ങൾ വർഗ്ഗം:മുള
അബ്ദുൾറസാഖ് ഗുർന
ആഫ്രിക്കൻ രാജ്യമായ ടാൻസാനിയയിലെ സാൻസിബാറിൽ ജനിച്ച ബ്രിട്ടീഷുകാരനായ ഒരു എഴുത്തുകാരനും നോവലിസ്റ്റും ആണ് അബ്ദുൾറസാഖ് ഗുർന (Abdulrazak Gurnah). 2021ലെ സാഹിത്യത്തിനുള്ള നൊബേൽ സമ്മാനം നേടിയതോടെ ലോകശ്രദ്ധ പിടിച്ചുപറ്റി. ഏറ്റവും ശ്രദ്ധേയ രചന പറുദീസ Paradise (1994).യുണൈറ്റഡ് കിംഗ്ഡം ആസ്ഥാനമായുള്ള ഒരു ടാൻസാനിയൻ നോവലിസ്റ്റാണ് അബ്ദുൾറസാക്ക് ഗുർന (ജനനം: 20 ഡിസംബർ 1948) സാൻസിബാർ സുൽത്താനേറ്റിൽ ജനിച്ച അദ്ദേഹം 1960 കളിൽ സാൻസിബാർ വിപ്ലവകാലത്ത് അഭയാർത്ഥിയായി യുകെയിലേക്ക് പോയി.പാരഡൈസ് (1994) എന്ന അദ്ദേഹത്തിൻറെ കൃതി ബുക്കർ, വൈറ്റ്ബ്രെഡ് പ്രൈസ് എന്നിവയ്ക്കായി ചുരുക്കപ്പട്ടികയിൽ ഉൾപ്പെടുത്തിയിട്ടുണ്ട്; മരുഭൂമി (2005); കൂടാതെ ബൈ ദി സീ (2001), ബുക്കർ സമ്മാനത്തിൻറെ നീണ്ട പട്ടികയിൽ ഇടംപിടിക്കുകയും ലോസ് ഏഞ്ചൽസ് ടൈംസ് ബുക്ക് പ്രൈസിനായി ഷോർട്ട്ലിസ്റ്റ് ചെയ്യുകയും ചെയ്തു. കൊളോണിയലിസത്തിന്റെ പ്രത്യാഘാതങ്ങളും ഗൾഫിലെ അഭയാർഥികളുടെ പ്രശ്നങ്ങളെല്ലാം ചർച്ച ചെയ്യുന്ന നോവലിനാണ് 2021 ൽ അദ്ദേഹത്തിന് സാഹിത്യത്തിനുള്ള നോബൽ സമ്മാനം ലഭിച്ചത്.
ജീവചരിത്രം
1948 ഡിസംബർ 20 ന് ഇന്നത്തെ ടാൻസാനിയയുടെ ഭാഗമായ സാൻസിബാർ സുൽത്താനേറ്റിലാണ് അബ്ദുൾറസാക്ക് ഗുർന ജനിച്ചത്. 1968 ൽ സാൻസിബാർ വിപ്ലവത്തിൽ ഭരണാധികാരികളായ അറബ് വരേണ്യവർഗത്തെ അട്ടിമറിച്ചതിനെ തുടർന്ന് അദ്ദേഹം 18 -ആം വയസ്സിൽ ദ്വീപ് വിട്ടു, അഭയാർത്ഥിയായി ഇംഗ്ലണ്ടിലെത്തി. "അഭയാർത്ഥി പോലുള്ള ഈ വാക്കുകൾ തികച്ചും വ്യാപകമാകാത്ത ഒരു കാലത്താണ് ഞാൻ ഇംഗ്ലണ്ടിലേക്ക് വന്നു - കൂടുതൽ ആളുകൾ ഭീകരരാജ്യങ്ങളിൽ നിന്ന് ബുദ്ധിമുട്ടുകയും ഓടുകയും ചെയ്യുന്നു.""  കാന്റർബറിയിലെ ക്രൈസ്റ്റ് ചർച്ച് കോളേജിലാണ് അദ്ദേഹം ആദ്യം പഠിച്ചത്, ലണ്ടൻ യൂണിവേഴ്സിറ്റി ആ സമയത്ത് ബിരുദങ്ങൾ നൽകി. തുടർന്ന് കെന്റ് സർവകലാശാലയിലേക്ക് മാറുകയും, അവിടെ നിന്ന് പിഎച്ച്ഡി നേടുകയുമുണ്ടായി. പടിഞ്ഞാറൻ ആഫ്രിക്കൻ ഫിക്ഷന്റെ വിമർശനത്തിന്റെ മാനദണ്ഡം എന്നതായിരുന്നു ഗവേഷണ വിഷയം.1980 മുതൽ 1983 വരെ നൈജീരിയയിലെ ബയേറോ യൂണിവേഴ്സിറ്റി കാനോയിൽ ഗുർന നിരവധി പ്രഭാഷണം നടത്തി. വിരമിക്കുന്നതുവരെ അദ്ദേഹം കെന്റ് സർവകലാശാലയുടെ ഇംഗ്ലീഷ് വിഭാഗത്തിൽ പ്രൊഫസറായിരുന്നു. ഗുർന ആഫ്രിക്കൻ എഴുത്തിനെക്കുറിച്ചുള്ള രണ്ട് വാല്യങ്ങൾ എഡിറ്റുചെയ്‌തു, കൂടാതെ വി എസ് നായ്‌പോൾ, സൽമാൻ റുഷ്ദി, സോ വികോംബ് എന്നിവരുൾപ്പെടെ നിരവധി സമകാലീന പോസ്റ്റ് കൊളോണിയൽ എഴുത്തുകാരെക്കുറിച്ചുള്ള ലേഖനങ്ങൾ പ്രസിദ്ധീകരിച്ചു. സൽമാൻ റുഷ്ദിയുടെ ഒരു കമ്പാനിയന്റെ (കേംബ്രിഡ്ജ് യൂണിവേഴ്സിറ്റി പ്രസ്സ്, 2007) എഡിറ്ററാണ് അദ്ദേഹം. 1987 മുതൽ അദ്ദേഹം വാസഫിരിയുടെ സംഭാവന എഡിറ്ററാണ്. ആഫ്രിക്കൻ എഴുത്തിനായുള്ള കെയ്ൻ പ്രൈസ്, ബുക്കർ പ്രൈസ് എന്നിവയുൾപ്പെടെയുള്ള അവാർഡുകൾക്ക് അദ്ദേഹം വിധികർത്താവായിരുന്നു.
ദ സ്വിഷ് ഓഫ് ദ കർട്ടൺ
ദ സ്വിഷ് ഓഫ് ദ കർട്ടൻ , പമേല ബ്രൌൺ (1924 - 1989) എഴുതിയ കുട്ടികളുടെ നോവലാണ്. ഇത് പമേല ബ്രൌണിന് 14 വയസു പ്രായമുളളപ്പോൾ 1938 ൽ എഴുതിത്തുടങ്ങിയെങ്കിലും 1941 വരെ പ്രസിദ്ധപ്പെടുത്തിയിരുന്നില്ല. നോവൽ പിന്നീട് പല തവണ പുനപ്രസിദ്ധീകരിക്കപ്പെടുകയം ടെലിവഷൻ സീരിയലുകളും റേഡിയോ പരിപാടികളും ഈ നോവലിനെ ആധാരമാക്കി പിറവിയെടുക്കുകയും ചെയ്തിരുന്നു. ഈ നോവലിൻറെ പരമ്പരകൾ പുറത്തുവന്നിരുന്നു.
നോവൽ പരമ്പര
Brown wrote four sequels:
രാജാ സർഫോജി
മറാഠ സാമ്രാജ്യത്തിലെ അവസാന കിരീടാവകാശിയായിരുന്നു സർഫോജി രണ്ടാമൻ.
മാർഗ്ഗി
ഭാരതീയ നൃത്ത കലകൾ അഭ്യസിപ്പിക്കുന്ന ഒരു കലാലയമാണ് മാർഗ്ഗി. തിരുവനന്തപുരത്തെ കിഴക്കേക്കോട്ടയ്ക്കു സമീപമാണു സ്ഥിതി ചെയ്യുന്നത്. മാർഗി എന്ന പദത്തിനു അർത്ഥം 'സാർവ്വലൗകികമായ സൗന്ദര്യത്തിനു വേണ്ടിയുള്ള അന്വേഷണം' എന്നാണു്.
സാംസ്കാരിക പ്രവർത്തകനായ ഡി. അപ്പുക്കുട്ടൻ നായരാണ് 1960ൽ മാർഗ്ഗി സ്ഥാപിച്ചത്. തുടക്കത്തിൽ കേരളീയ കലകളുടെ അവതരണമായിരുന്നു ലക്ഷ്യം. തുടർന്നു 1974ൽ കഥകളി പരിശീലിപ്പിക്കാൻ ഗുരുകുല സമ്പ്രദായത്തിൽ പഠനക്രമം ഏർപ്പെടുത്തി.
മാർഗ്ഗിക്ക് തിരുവനന്തപുരത്തു രണ്ടു കേന്ദ്രങ്ങളുണ്ട്. വലിയശാലക്ഷേത്രത്തോടനുബന്ധിച്ചുള്ള കേന്ദ്രങ്ങളിലാണ് കൂടിയാട്ടവും നങ്ങ്യാർക്കൂത്തും അഭ്യസിക്കപ്പെടുന്നത്. പത്മനാഭസ്വാമി ക്ഷേത്രത്തിനു സമീപം ഫോർട്ട് സ്കൂളിനടുത്തുള്ള കേന്ദ്രത്തിലാണ് കഥകളി പരിശീലനം നടക്കുന്നത്.
ചിത്രശാല
വർഗ്ഗം:കേരളത്തിലെ കലാ-സാംസ്കാരിക കേന്ദ്രങ്ങൾ
ഒരു സുന്ദരിയുടെ കഥ
എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് ഒരു സുന്ദരിയുടെ കഥ. തിരുമേനി പിക്ചേഴ്സ് വിതരണം ചെയ്ത ഈ ചിത്രം 1972 ജൂലൈ 28-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾവർഗ്ഗം:തോപ്പിൽ ഭാസി സംവിധാനം ചെയ്ത ചലച്ചിത്രങ്ങൾവർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾവർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾവർഗ്ഗം:പി. കേശവദേവ് കഥയെഴുതിയ ചലച്ചിത്രങ്ങൾവർഗ്ഗം: വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വി.ടി. നന്ദകുമാർ
നോവൽ, ചെറുകഥ, നാടകം, ചലച്ചിത്രഗാനരചന, പത്രപ്രവർത്തനം തുടങ്ങിയ രംഗങ്ങളിൽ വ്യാപരിച്ചിരുന്ന മലയാളസാഹിത്യകാരനായിരുന്നു '''വി.ടി. നന്ദകുമാർ'''(1925 ജനുവരി 27 - 2000 ഏപ്രിൽ 30).
ജനനവും ജീവിതവും
1925 ജനുവരി 27നു് തൃശ്ശൂർ ജില്ലയിലെ കൊടുങ്ങല്ലൂരിലാണു് നന്ദകുമാർ ജനിച്ചതു്. പിതാവ് കുഞ്ഞുണ്ണിരാജയും മാതാവ് മാധവിയമ്മയും. മെഡിക്കൽ റെപ്രസെന്റേറ്റീവായി ഉദ്യോഗം ആരംഭിച്ച അദ്ദേഹം തുടർന്നു് വിനോദസഞ്ചാരത്തെ ആസ്പദമാക്കി യാത്ര എന്ന പേരിൽ ഒരു മാസിക തുടങ്ങി.
നാടകങ്ങൾ
ജയദേവന്റെ അഷ്ടപദിയെ (ഗീതഗോവിന്ദം) അടിസ്ഥാനമാക്കി രചിച്ച നോവലാണു് തവ വിരഹേ വനമാലി. രക്തമില്ലാത്ത മനുഷ്യൻ, രണ്ടു പെൺകുട്ടികൾ എന്നീ നോവലുകൾ പിന്നീട് ചലച്ചിത്രങ്ങളായി ആവിഷ്കരിക്കപ്പെട്ടു.
ചലച്ചിത്രരംഗത്തു്
വി.ടി. നന്ദകുമാറിന്റെ 'ധർമ്മയുദ്ധം', 'രണ്ടുപെൺകുട്ടികൾ', 'രക്തമില്ലാത്ത മനുഷ്യൻ' എന്നീ കൃതികൾ ചലച്ചിത്രരൂപത്തിൽ പുറത്തുവന്നു. ധർമ്മയുദ്ധം(1973), അശ്വരഥം (1980) എന്നിവയിലെ സംഭാഷണവും അശ്വരഥത്തിലെ തിരക്കഥയും നിർവ്വഹിച്ചതു് നന്ദകുമാർ ആയിരുന്നു.
വിവാദം
സ്വവർഗരതി അടിസ്ഥാനമാക്കി മലയാളത്തിൽ പിറന്ന ആദ്യ നോവലായിരുന്നു രണ്ടു പെൺകുട്ടികൾ. പ്രസിദ്ധീകരണകാലത്ത് വിവാദങ്ങൾ സൃഷ്ടിച്ച അത് പില്ക്കാലത്ത് മറ്റൊരു രീതിയിൽ പുനർവചിക്കപ്പെടുകയും സവിശേഷമായ ആദരവ് നേടിയെടുക്കുകയും ചെയ്തു.
അവലംബം
വർഗ്ഗം:മലയാളസാഹിത്യകാരന്മാർ വർഗ്ഗം:തിരക്കഥാകൃത്തുകൾ വർഗ്ഗം:1925-ൽ ജനിച്ചവർ വർഗ്ഗം:ജനുവരി 27-ന് ജനിച്ചവർ വർഗ്ഗം:2000-ൽ മരിച്ചവർ വർഗ്ഗം:ഏപ്രിൽ 30-ന് മരിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ
ആൽവാ മൈർഡൽ
1982-ലെ സമാധാനത്തിനുളള നോബൽ സമ്മാനം നേടിയ നയതന്ത്രവിദഗ്ദ്ധയാണ്  ആൽവാ മൈർഡൽ  (31 ജനവരി 1902- 1 ഫെബ്രുവരി 1986). അൽഫോൺസോ ഗാർഷിയ റോബ്ലെസുമായി ഈ പരസ്കാരം പങ്കിട്ടെടുത്തു. ഐക്യരാഷ്ട്രസംഘടനയുടെ നേതൃത്വത്തിൽ നടന്ന നിരായുധീകരണത്തിനും ആണവായുധരഹിത മേഖലകൾ സ്ഥാപിക്കുന്നതിനും വേണ്ടിയുളള പ്രവർത്തനങ്ങളിൽ സജീവ പങ്കു വഹിച്ചതിനാണ് ഇവരിരുവരും ഈ സമ്മാനത്തിന് അർഹരായത്.
അവലംബം
വർഗ്ഗം:നോബൽ സമ്മാനം നേടിയ വനിതകൾ വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:1902-ൽ ജനിച്ചവർ
അന്ന ബാനർ
ഒരു നൈജീരിയൻ പാജൻറ്റ് വിജയിയും നടിയുമാണ് അന്ന എബിയർ ബാനർ (ജനനം 18 ഫെബ്രുവരി 1995). മോസ്റ്റ് ബ്യൂട്ടിഫുൾ ഗേൾ ഇൻ നൈജീരിയ 2012 ൽ അവർ തിരഞ്ഞെടുക്കപ്പെട്ടു. MBGN ക്യൂൻ ഇസബെല്ല അയൂക്ക് 2013 ൽ മിസ് വേൾഡ് മത്സരത്തിൽ നൈജീരിയയെ പ്രതിനിധീകരിച്ചു. 2012 -ൽ മോസ്റ്റ് ബ്യൂട്ടിഫുൾ ഗേൾ ഇൻ നൈജീരിയയായപ്പോൾ ഗവർണർ ഹെൻറി ഡിക്‌സൺ സ്പെഷ്യൽ അസിസ്റ്റന്റ് ഇൻ കൾച്ചറൽ ആന്റ് ടൂറിസം ആയി അന്നയെ നിയമിക്കപ്പെട്ടു. 2014 -ൽ സൂപ്പർ സ്റ്റോറി എന്ന ചിത്രത്തിലൂടെയാണ് അവർ അഭിനയരംഗത്തെത്തിയത്.
അവലംബം
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1995-ൽ ജനിച്ചവർ
ലൈത്രം സാലികാരിയ
സ്പൈക്ഡ് ലൂസ്സ്ട്രൈഫ്, പർപ്പിൾ ലൈത്രം എന്നീ നാമങ്ങളിലും അറിയപ്പെടുന്ന ലൈത്രം സാലികാരിയ (Lythrum salicaria) (പർപ്പിൾ ലൂസ്സ്ട്രൈഫ് ) ലൈത്രേസി കുടുംബത്തിലെ ഒരു സപുഷ്പി സസ്യമാണ്. ലൂസ്സ്ട്രൈഫ് എന്ന് പേരുള്ള സസ്യങ്ങൾ പ്രിമുലേസീ കുടുംബത്തിലും കാണപ്പെടുന്നതിനാൽ ഈ സസ്യവുമായി ആശയക്കുഴപ്പമുണ്ടാകാറുണ്ട്. വളരെ ചെറിയ വിത്തുകൾ നിറഞ്ഞ ഫലം 3-4 മില്ലീമീറ്റർ വലിപ്പമുള്ള ചെറിയ കാപ്സ്യൂൾ ആണ്. ഈ സസ്യം യൂറോപ്പ്, ഏഷ്യ, വടക്കുപടിഞ്ഞാറൻ ആഫ്രിക്ക, തെക്ക് കിഴക്കൻ ഓസ്ട്രേലിയ എന്നിവിടങ്ങളിലെ തദ്ദേശവാസിയാണ്.
ബാഹ്യ ലിങ്കുകൾ
വർഗ്ഗം:ലൈത്രേസി വർഗ്ഗം:യൂറോപ്പിലെ സസ്യജാലം വർഗ്ഗം:സപുഷ്പികൾ വർഗ്ഗം:വടക്കേ ആഫ്രിക്കയിലെ സസ്യജാലം വർഗ്ഗം:ക്വീൻസ്ലാൻഡിലെ സസ്യജാലങ്ങൾ വർഗ്ഗം:സൗത്ത് ഓസ്ട്രേലിയയിലെ സസ്യജാലം വർഗ്ഗം:വിക്ടോറിയയിലെ സസ്യങ്ങൾ (ഓസ്ട്രേലിയ)
അഷ്ദോദ്
ഇസ്രയേലിന്റെ തെക്ക് ഭാഗത്ത് മെഡിറ്ററേനിയൻ കടലിന്റെ തീരത്ത് സ്ഥിതി ചെയ്യുന്ന ഒരു വ്യാവസായികനഗരമാണ് അഷ്ദോദ് (ഹീബ്രു: אַשְׁדּוֹד അറബി: اشدود‎). ഇസ്രേലിന്റെ മെഹോസ് ഹദാരൊം (ഹീബ്രു: מחוז הדרום‎) എന്ന തെക്കൻ ജില്ലയിലെ ഏറ്റവും വലിയ നഗരവും ഇസ്രേലിലെ അഞ്ചാമത്തെ വലിയ നഗരവുമാണിത്. അഷ്ദോദ് തുറമുഖം ഇസ്രായേലിലെ ഏറ്റവും വലിയ തുറമുഖമാണ്. ഇസ്രായേലിന്റെ അറുപത് ശതമാനം വാണിജ്യ ഇറക്കുമതി കയറ്റുമതി നടക്കുന്നത് ഈ തുറമുഖം വഴിയാണ്. പലസ്തീനിലെ ഗാസ പ്രദേശവുമായുള്ള സാമീപ്യം കാരണം ആഷ്ദോദ് നഗരം പലപ്പോഴും ഗാസയിൽ നിന്നുള്ള റോക്കറ്റ് ആക്രമണത്തിനിരയാകാറുണ്ട്.
ആഷ്ദോദ് വളരെ പ്രാചീനമായൊരു നഗരമാണ്. ബി സി പതിനേഴാം നൂറ്റാണ്ടിലെ കാനാനൈറ്റ് സംസ്കാരത്തിന്റെ കാലത്ത് നിലവിലുണ്ടായിരുന്ന ഒരു നഗരമാണിതെന്നാണ് ആർക്കിയോളജിക്കൽ ഗവേഷണങ്ങൾ സൂചിപ്പിക്കുന്നത്
ഏഷ്യയിലെ ഭാഷകൾ
ഏഷ്യയിലെമ്പാടുമായി പല ഭാഷകളും സംസാരിക്കപ്പെടുന്നു, ഇവയിൽ പല ഭാഷകളും വ്യത്യസ്ത ഭാഷാകുടുംബങ്ങളിൽപ്പെടുന്നവയാണ്.
ഭാഷാകുടുംബങ്ങൾ
തെക്കേ ഏഷ്യയിൽ ഇന്തോ-യുറോപ്യൻ, കിഴക്കേ ഏഷ്യയിൽ സിനോ-തിബത്തൻ ഭാഷകൾ എന്നിവയാണ് പ്രമുഖ ഭാഷാകുടുംബങ്ങളെങ്കിലും പ്രാദേശികമായി മറ്റു ഭാഷകളും സംസാരിക്കുന്നുണ്ട്.
സിനോ-തിബത്തൻ ഭാഷകൾ
സിനോ-തിബത്തൻ ഭാഷകളിൽ ചൈനീസ്, തിബത്തൻ, ബർമീസ് എന്നിവയും, തിബത്തൻ പീഠഭൂമി, തെക്കൻ ചൈന, ബർമ്മ, വടക്കുകിഴക്കൻ ഇന്ത്യ എന്നീ പ്രദേശങ്ങളിലെ ഭാഷകളും ഉൾപ്പെടുന്നു.
ഇന്തോ-യുറോപ്യൻ ഭാഷകൾ
ഇന്ത്യ ,പാകിസ്താൻ, ബംഗ്ലാദേശ്, നേപാൾ, ശ്രീലങ്ക, മാലിദ്വീപ് എന്നിവിടങ്ങളിൽ സംസാരിക്കപ്പെടുന്ന ഹിന്ദി, ഉറുദു, പഞ്ചാബി, ആസാമീസ്, ബംഗാളി എന്നീ ഭാഷകൾ ഇന്തോ-യുറോപ്യൻ ഭാഷകളിൽപ്പെടുന്നു. ഇറാൻ, പാകിസ്താൻ, അഫ്ഗാനിസ്താൻ, മധ്യേഷ്യ എന്നിവിടങ്ങളിൽ സംസാരിക്കപ്പെടുന്ന പേർഷ്യൻ, പഷ്തു, തുടങ്ങിയ ഇന്തോ-ഇറാനിയൻ ഭാഷകളിൽ പെടുന്നു സൈബീരിയയിൽ സംസാരിക്കപ്പെടുന്ന റഷ്യൻ, കരിങ്കടലിനു സമീപംസംസാരിക്കപ്പെടുന്ന ഗ്രീക്ക് അർമീനിയൻ എന്നിവ സ്ലാവിക് ഭാഷകുടുംബത്തിൽ പെടുന്നവയാണ്.
മോൺഖ്മർ
ഏഷ്യയിലെ ഏറ്റവും പഴയ ഭാഷാകുടുംബമാണ് മോൺഖ്മർ ഭാഷകൾ (ആസ്ട്രോ-ഏഷ്യാറ്റിക് ഭാഷകൾ). ഖമർ ഭാഷ(കംബോഡിയൻ), വിയറ്റ്നാമീസ് എന്നിവ ഇതിലുൾപ്പെടുന്നു.
ആസ്ട്രോനേഷ്യൻ ഭാഷാഗോത്രം
മലയ് (ഇന്തോനേഷ്യൻ), ടാഗലോഗ് (ഫിലിപിനോ) തുടങ്ങി ഫിലിപ്പൈൻസിലേയും ന്യൂ ഗിനിയ ഒഴികെയുള്ള ഇന്തോനേഷ്യൻ ഭാഷകളും .ഉൾപ്പെടുന്നവയാണ് ആസ്ട്രോനേഷ്യൻ ഭാഷാഗോത്രം
ദ്രാവിഡ ഭാഷകൾ
തെക്കേ ഇന്ത്യയിലേയും ശ്രീലങ്കയിലേയും ദ്രാവിഡ ഭാഷകളിൽ തമിഴ്, കന്നട, തെലുഗു, മലയാളംഎന്നീ പ്രധാന ഭാഷകളും മദ്ധ്യേന്ത്യയിലെ ഗോണ്ഡ്, പാകിസ്താനിലെ ബ്രഹൂയി എന്നിവയുമുൾപ്പെടും.
ആഫ്രോ ഏഷ്യാറ്റിക് ഭാഷകൾ
ആഫ്രോ ഏഷ്യാറ്റിക് ഭാഷകളിൽ തെക്കുപടിഞ്ഞാറൻ ഏഷ്യയിലെ സെമിറ്റിക് ഭാഷകളായ അറബിക്, ഹീബ്രു, അറാമിക്എന്നിവയും ഇപ്പോൾ പ്രചാരത്തിലില്ലാത്ത ബാബിലോണിയൻ എന്നിവയുമുൾപ്പെടും.
ഔദ്യോഗിക ഭാഷകൾ
ഒട്ടുമിക്ക രാജ്യങ്ങളിലെ ഔദ്യോഗിക ഭാഷകളും അതത് പ്രദേശങ്ങളിലെ പ്രാദേശിക ഭാഷകളായിരിക്കുന്ന രണ്ട് വൻകരകളാണ് ഏഷ്യയും യൂറോപ്പും. ഏഷ്യയിൽ ഇംഗ്ലീഷും വ്യാപകമായി സംസാരിക്കപ്പെടുന്നു.
യാഹ്യാ ഖാൻ
1969 മുതൽ 1971 വരെ പാകിസ്താൻ ഭരിച്ചിരുന്ന സൈനിക സ്വേച്ഛാധിപതിയാണ് ജനറൽ ആഗാ മൊഹമ്മദ് യാഹ്യാ ഖാൻ (ഫെബ്രുവരി 4, 1917 – മ: ആഗസ്റ്റ് 10, 1980). പാകിസ്താന്റെ മൂന്നാമത്തെ പ്രസിഡണ്ടും മുൻ കരസേനാ മേധാവിയുമായിരുന്നു ഇദ്ദേഹം. കിഴക്കൻ പാകിസ്താൻ സ്വാതന്ത്ര്യം നേടി ബംഗ്ലാദേശ് ആവുന്നത് വരെ ഇദ്ദേഹം ഭരണത്തിൽ ഉണ്ടായിരുന്നു. രണ്ടാം ലോകമഹായുദ്ധത്തിൽ ബ്രിട്ടീഷ് ഇൻഡ്യൻ പട്ടാള ഓഫീസറായി ഇദ്ദേഹം സേവനം  അനുഷ്ഠിച്ചിരുന്നു. സ്വാതന്ത്ര്യാനന്തരം പാകിസ്താനിലേയ്ക്കു കുടിയേറിയ യഹ്യാഖാൻ 1965-ലെ ഇന്ത്യാ-പാക് യുദ്ധത്തിൽ പങ്കെടുക്കുകയും  1966 ൽ കമാൻഡർ-ഇൻ-ചീഫായി ഉയരുകയും  ചെയ്തു. അയൂബ് ഖാനു ശേഷം ഭരണത്തിൽ വന്ന യഹ്യാഖാൻ സർക്കാരിനെ പിരിച്ചുവിട്ട് സൈനിക നിയമം പ്രഖ്യാപിയ്ക്കുകയും 1970 ൽ തിരഞ്ഞെടുപ്പ് നടത്തുകയും  ചെയ്തു.കിഴക്കൻ ബംഗ്ലാദേശിൽ മുജീബുർ റഹ് മാൻ നയിച്ച അവാമി ലീഗും ,പടിഞ്ഞാറൻ പാകിസ്താനിൽ സുൾഫിക്കർ അലി ഭൂട്ടോയുടെ പാർട്ടിയുമാണ് വിജയം  നേടിയത്. എന്നാൽ ഭൂട്ടോയുടെ സമ്മർദ്ദത്തിനു വഴങ്ങി അധികാരകൈമാറ്റം നടത്താൻ യാഹ്യാഖാൻ തയ്യാറായില്ല. ഇതിനെതിരേ വ്യാപകമായ പ്രതിഷേധം ഉയരുകയും  ഇതിനു തടയിടാൻ 'ഓപ്പറേഷൻ സെർച്ച്ലൈറ്റ്'എന്ന സൈനിക നടപടി യാഹ്യാഖാൻ തുടങ്ങിവയ്ക്കുകയും  ചെയ്തു. ഇതു കനത്ത ആൾനാശത്തിനു വഴിവയ്ക്കുകയും ഇന്ത്യ സൈനിക നടപടിയിലേയ്ക്കു കടക്കുകയും ചെയ്തു .തുടർന്നു പാകിസ്താൻ 1971 ഡിസംബർ 16 നു പരാജയം സമ്മതിയ്ക്കുകയും  കിഴക്കൻ പാകിസ്താൻ മോചിതമാവുകയും  ബംഗ്ളാദേശിന്റെ പിറവിയ്ക്കു വഴിതെളിയുകയും  ചെയ്തു.
അവലംബം
വർഗ്ഗം:പാകിസ്താനിലെ പ്രസിഡണ്ടുമാർ വർഗ്ഗം:പാകിസ്താൻ പ്രതിരോധമന്ത്രിമാർ വർഗ്ഗം:1917-ൽ ജനിച്ചവർ
ഗർഭാശയ എട്ടൊണി
പ്രസവശേഷം ഗർഭപാത്രം വേണ്ടത്ര സങ്കോചിക്കുന്നതിൽ പരാജയപ്പെടുന്നതാണ് ഗർഭാശയ എട്ടൊണി. പ്രസവസമയത്ത് ഗർഭാശയ പേശികളുടെ സങ്കോചം രക്തക്കുഴലുകളെ സമ്മർദ്ദത്തിലാക്കുകയും രക്തഓട്ടം മന്ദഗതിയിലാക്കുകയും ചെയ്യുന്നു, ഇത് രക്തസ്രാവം തടയാനും കട്ടപിടിക്കുന്നത് സുഗമമാക്കാനും സഹായിക്കുന്നു. അതിനാൽ, ഗർഭാശയ പേശികളുടെ സങ്കോചത്തിന്റെ അഭാവം പെട്ടന്നുള്ള രക്തസ്രാവത്തിലേക്ക് നയിച്ചേക്കാം, കാരണം രക്തക്കുഴലുകൾ വേണ്ടത്ര ചുരുങ്ങുന്നില്ല എന്നതാണ് പ്രസവാനന്തര രക്തസ്രാവത്തിന്റെ ഏറ്റവും സാധാരണമായ കാരണം ഗർഭാശയ അറ്റോണിയാണ്, ഇത് അടിയന്തിരവും മാരകമായ കാരണവുമാണ്. ലോകമെമ്പാടും, പ്രസവാനന്തര രക്തസ്രാവം മാതൃമരണത്തിന്റെ ആദ്യ അഞ്ച് കാരണങ്ങളിൽ ഒന്നാണ്.
രാജീവ് ഗാന്ധി ഗവൺമെൻ്റ് വുമൺ ആൻഡ് ചിൽഡ്രൻസ് ഹോസ്പിറ്റൽ
രാജീവ് ഗാന്ധി ഗവൺമെൻ്റ് വുമൺ ആൻഡ് ചിൽഡ്രൻസ് ഹോസ്പിറ്റൽ സ്ത്രീകളുടെയും കുട്ടികളുടെയും ആരോഗ്യ സംരക്ഷണത്തിനായുള്ള ഇന്ത്യയിലെ പോണ്ടിച്ചേരിയിലെ ഒരു സർക്കാർ ആശുപത്രിയാണ്. 300 വർഷത്തിലധികം പഴക്കമുള്ളതാണ് ആശുപത്രി കെട്ടിടം. 2017-ൽ കിടക്കകളുടെ എണ്ണം 430-ൽ നിന്ന് 700 ആയി ഉയർത്താനുള്ള നിർദ്ദേശം മുന്നോട്ടു വച്ചു. 2019-ൽ 1,104 സ്റ്റാഫ് അംഗങ്ങൾ (32 സ്പെഷ്യലിസ്റ്റുകളും 291 നഴ്സുമാരും 158 വാർഡ് അറ്റൻഡർമാരും ഉൾപ്പെടെ) ഉണ്ടായിരുന്നു.
ചരിത്രം
മുൻ ഫ്രഞ്ച് ഭരണകാലത്ത് 1932-ലാണ് പുതുച്ചേരിയിലെ മെറ്റേണിറ്റി ഹോസ്പിറ്റൽ ആരംഭിച്ചത്. പുതുച്ചേരി ജനറൽ ആശുപത്രിയുടെ ഭാഗമായാണ് തുടക്കത്തിൽ ഇത് പ്രവർത്തിച്ചിരുന്നത്.
പുതുച്ചേരിയിലെ മെറ്റേണിറ്റി ഹോസ്പിറ്റലിന്റെ പ്രധാന ഘടന 1938 ലാണ് നിർമ്മിച്ചത്. അക്കാലത്ത് മൊത്തം കിടക്കകളുടെ എണ്ണം 76 ആയിരുന്നു. അതിനുശേഷം അത് ക്രമേണ ന്യൂ ബോൺ നഴ്സറി ഉൾപ്പെടെ 330 കിടക്കകളായി ഉയർത്തി.
സ്ഥലക്കുറവും കിടക്കകളുടെ അപര്യാപ്തതയും കാരണം രോഗികൾക്ക് പ്രത്യേക പരിചരണം നൽകുന്നതിന് സാധിക്കാതെ വന്നപ്പോൾ സ്ത്രീകൾക്കും കുട്ടികൾക്കും പ്രത്യേകമായി ഒരു പുതിയ ആശുപത്രി നിർമ്മിക്കാൻ സർക്കാർ തീരുമാനിച്ചു. പദ്ധതി പൂർത്തീകരിച്ച് ആശുപത്രിക്ക് മുൻ ഇന്ത്യൻ പ്രധാനമന്ത്രി രാജീവ് ഗാന്ധിയുടെ പേര് നൽകി.
ആശുപത്രി 09/12/2010 ന് സോണിയാ ഗാന്ധി ഉദ്ഘാടനം ചെയ്തു. 18/01/2011 മുതൽ OBG, OPD വിഭാഗം പ്രവർത്തനം ആരംഭിച്ചു. പുതുച്ചേരിയിലെ ഇന്ദിരാഗാന്ധി സർക്കാർ ജനറൽ ഹോസ്പിറ്റലിൽ നിന്നും പോസ്റ്റ് ഗ്രാജ്വേറ്റ് റിസർച്ച് ഇൻസ്റ്റിറ്റ്യൂട്ടിൽ നിന്നും മെഡിക്കൽ പീഡിയാട്രിക് വിഭാഗം 05/01/2012 ന് ഇവിടേക്ക് മാറ്റി.
അവലംബം
വർഗ്ഗം:Coordinates on Wikidata വർഗ്ഗം:പുതുച്ചേരിയിലെ മെഡിക്കൽ കോളേജുകൾ
വടാ പാവ്
മഹാരാഷ്ട്രയിലെ ഒരു വെജിറ്റേറിയൻ ലഘുഭക്ഷണ വിഭവമാണ് വടാ പാവ്. ബ്രെഡ് ബണ്ണിനുള്ളിൽ (പാവ്) നടുക്ക് വറുത്ത ഉരുളക്കിഴങ്ങ് അരിഞ്ഞത് വെച്ചാണ് ഇത് തയ്യാർ ചെയ്യുന്നത്. ഉരുളക്കിഴങ്ങ് ചതച്ച് മല്ലിയിലയും പച്ചമുളകും ചേർത്ത് കുഴച്ച് മാവിൽ മുക്കി പൊരിച്ചെടുക്കുന്നതാണ് വട. വടക്കൊപ്പം പാവിനിടയിൽ പുതിനയും മല്ലിയിലയും ചേർത്തുണ്ടാക്കിയ എരിവുള്ള പച്ച ചട്നി ഒഴിക്കും. ഒപ്പം എണ്ണയിൽ മൂപ്പിച്ച വെളുത്തുള്ളിയും. സാധാരണയായി ഒന്നോ അതിലധികമോ ചട്ണികളും പച്ചമുളകും ചേർത്താണ് ഇത് കഴിക്കുന്നത്. മുംബൈയിൽ വിലകുറഞ്ഞ തെരുവ് ഭക്ഷണമായിട്ടാണ് ഇത് ഉത്ഭവിച്ചതെങ്കിലും ഇപ്പോൾ ഇത് ഇന്ത്യയിലുടനീളമുള്ള ഭക്ഷണ സ്റ്റാളുകളിലും റെസ്റ്റോറന്റുകളിലും നൽകുന്നു. 'ബോംബെ ബർഗർ ' എന്നും ഇതിനെ വിളിക്കുന്നു.
2017-ലെ ഏറ്റവും രുചികരമായ ഭക്ഷണമായി ലോകപ്രശസ്ത ബ്രിട്ടീഷ് ഷെഫും പാചക കോളമിസ്റ്റുമായ നിഗല്ല ലോസൺ തിരഞ്ഞെടുത്തത് മുംബൈ നിവാസികളുടെ ഇഷ്ടഭക്ഷണമായ വടാ പാവിനെയാണ്.
തുടക്കം
പതിനെട്ടാം നൂറ്റാണ്ടിന്റെ അവസാനത്തിലോ പത്തൊമ്പതാം നൂറ്റാണ്ടിന്റെ ആദ്യത്തിലോ മുംബൈയിലെ തുണിമിൽ ജോലിക്കാർക്കുള്ള ഭക്ഷണമായാണ് പാവിന്റെ അരങ്ങേറ്റം എന്നു പറയപ്പെടുന്നു. ജോലിക്കാർക്ക് കുറഞ്ഞ സമയം കൊണ്ടു കഴിക്കാവുന്നതും അമിതമായി വയർ നിറയാത്തതുമായ ഒരു വിഭവമാണ് അവർക്ക് അനുയോജ്യമായിരുന്നത്. ബൺ എന്ന അർഥം വരുന്ന pão എന്ന പോർട്ടുഗീസ് ഭാഷയിൽ നിന്നാണ് പാവ്  ഉത്ഭവിച്ചത്.
പാചകരീതി
ഉരുളക്കിഴങ്ങ് വേവിച്ച് തൊലി കളഞ്ഞ്‌ ഉടച്ചെടുക്കുക. ഇഞ്ചി, വെളുത്തുള്ളി, പച്ചമുളക് എന്നിവ ചതച്ചെടുക്കുക. ഒരു പാനിൽ ലേശം എണ്ണ ചൂടാക്കി കടുക്‌ പൊട്ടിക്കുക. ഇതിലേക്ക് നേരത്തെ ചതച്ച് വെച്ച ഇഞ്ചി പച്ചമുളക് വെളുത്തുള്ളി കായം ഉപ്പ് എന്നിവ ചേർത്ത്‌ ഇളക്കുക. പിന്നീട് ഉടച്ച് വെച്ച ഉരുളക്കിഴങ്ങ് കറിവേപ്പില, മല്ലിയില എന്നിവ ചേർത്ത്‌ വാങ്ങി വെച്ച് ചൂടാറിയത്തിനു ശേഷം ഉരുളകളാക്കി വെയ്ക്കുക. മറ്റൊരു പാത്രത്തിൽ കടലമാവ് ഉപ്പ് മുളകുപൊടി എന്നിവ ആവശ്യത്തിനു വെള്ളം ചേർത്ത്‌ കുഴച്ചെടുക്കുക.(അരിമാവ് പാകത്തിൽ) അടുപ്പിൽ വറുക്കാൻ ആവശ്യമായ എണ്ണ ചൂടാക്കാൻ വെക്കുക. നേരത്തെ ഉരുട്ടി വെച്ച ഉരുളകൾ കടലമാവിൽ മുക്കി എണ്ണയിൽ വറുത്തെടുക്കുക. പാചകക്കുറിപ്പിൽ നിരവധി വ്യത്യാസങ്ങളുണ്ട്. ചട്ണി നിലക്കടല, പുളി, അല്ലെങ്കിൽ പുതിന, മല്ലി എന്നിവ ഉപയോഗിച്ച് നിർമ്മിക്കാം.
അവലംബം
വർഗ്ഗം:ഭക്ഷണപദാർത്ഥങ്ങൾ വിഭാഗം:ഭക്ഷണപദാർത്ഥങ്ങൾ വർഗ്ഗം:മുഖ്യാഹാരങ്ങൾ വർഗ്ഗം:വെജിറ്റേറിയൻ വിഭവങ്ങൾ
മെരുവാലം
പശ്ചിമഘട്ടതദ്ദേശവാസിയായ ഒരു മരമാണ് മെരുവാലം. . 10 മീറ്റർ വരെ ഉയരം വയ്ക്കുന്ന ഈ വൃക്ഷം 400 മീറ്ററിനും 1000 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിൽ കാണപ്പെടുന്നു.
കുറിപ്പ്
മലയകത്തിയും മെരുവാലവും ഒരേ മരത്തിന്റെ പര്യായങ്ങൾ ആണെന്ന് ഇവിടെ കാണുന്നുണ്ടെങ്കിലും തമ്മിൽ വ്യത്യാസമുള്ളതായി ലക്ഷണങ്ങൾ കാണിക്കുന്നതിനാൽ വെവ്വേറേ ലേഖനങ്ങൾ ആക്കിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ഡയസ്പൈറോസ് വർഗ്ഗം:എബണേസീ
പമേല ബ്രൌൺ (എഴുത്തുകാരി)
പമേല ബ്രൌൺ (ജീവിതകാലം : ഡിസംബർ 31, 1924 – 1989) ഒരു ബ്രിട്ടീഷ് എഴുത്തുകാരിയും നടിയും ടെലിവിഷൻ പരിപാടികളുടെ നിർമ്മാതാവുമായിരുന്നു.
ജീവിതരേഖ
പമേല ബ്രൌണിൻ 13 വയസു പ്രായമുളളപ്പോഴാണ് ആദ്യ നോവലായ "ദ സ്വിഷ് ഓഫ് ദ കർട്ടൻ" അവർ 1938 ൽ രചിച്ചു തുടങ്ങുന്നത്. ഒരു വർഷത്തിനു ശേഷം രണ്ടാം ലോകമഹായുദ്ധം പൊട്ടിപ്പുറപ്പെട്ട സമയം അവർ പെൺകുട്ടികളുടെ ഗ്രാമർ സ്കൂളായ കോൾച്ചെസ്റ്റർ കൌണ്ടി ഹൈസ്കൂൾ വിടുകയും കുടുംബത്തോടൊപ്പം താമസിക്കുവാൻ വെയിൽസിലേയ്ക്കു പോകുകയും ചെയ്തു. അവർ ആദ്യ നോവലിൻറെ അദ്ധ്യായങ്ങളെ ഴുതി എസ്സെക്സിലെ കോൾച്ചെസ്റ്ററിലേയ്ക്ക് സുഹൃത്തുക്കളുടെ പേരിൽ അയയ്ക്കുകയും അവരുടെ 16 വയസിൽ പുസ്തകരചന പൂർത്തിയാക്കുകയും ചെയ്തു.
അവലംബം
വർഗ്ഗം:ബാലസാഹിത്യകാരന്മാർ
ആൽപൈൻ ദേശീയോദ്യാനം
ആൽപൈൻ ദേശീയോദ്യാനം ഓസ്ട്രേലിയയിലെ വിക്റ്റോറിയയിലെ സെൻട്രൽഹൈലാന്റ്സ്, ആൽപൈൻ എന്നീ മേഖലകളിലായി സ്ഥിതിചെയ്യുന്ന ദേശീയോദ്യാനമാണ്. 646,000 ഹെക്റ്റർ പ്രദേശത്തായി വ്യാപിച്ചു കിടക്കുന്ന ഈ ദേശീയോദ്യാനം മെൽബണിൽ നിന്നും വടക്കു-കിഴക്കായാണുള്ളത്. വിക്റ്റോറിയയിലെ ഏറ്റവും വലിയ ദേശീയോദ്യാനമാണിത്. വിക്റ്റോറിയയിലെ ഗ്രേറ്റ് ഡിവൈഡിങ് റേഞ്ചിന്റെ ഉയർന്ന ഭാഗങ്ങളിൽ ഭൂരിഭാഗം പ്രദേശങ്ങളും ഈ ദേശീയോദ്യാനത്തിൽ ഉൾപ്പെടുന്നു. വിക്റ്റോറിയയിലെ ഏറ്റവും ഉയരം കൂടിയ പർവ്വതമായ മൗണ്ട് ബോഗോങ്ങും (ഉയരം 1986 മീറ്റർ) അതുമായി ബന്ധപ്പെട്ട സബ്-ആൽപൈൻ വനപ്രദേശങ്ങളും ബോഗോങ് ഉയർന്ന പീഠഭൂമികളിലെ പുൽമേടുകളും ഇതിൽ ഉൾപ്പെടുന്നു. ഓസ്ട്രേലിയൻ ആൽപ്സ് നാഷനൽ പാർക്ക്സ് ആന്റ് റിസർവ്സിൽ ഉൾപ്പെടുന്ന 11 പ്രദേശങ്ങളിൽ ഒന്നായി 2008 നവംബർ 7 ന് ആൽപൈൻ ദേശീയോദ്യാനത്തെ ഓസ്ട്രേലിയൻ നാഷനൽ ഹെറിറ്റേജ് ലിസ്റ്റിൽ ഉൾപ്പെടുത്തി.
അവലംബം
വർഗ്ഗം:വിക്ടോറിയയിലെ ദേശീയോദ്യാനങ്ങൾ
വി.എം. നായർ
ഗുരുവായൂർകാരനായ വടേക്കര മാധവൻ നായർ എന്ന '''വി.എം. നായർ'''(17 ജൂൺ1896-12 മെയ്1977) സ്വപ്രയത്‌നം കൊണ്ടും പ്രവർത്തനശേഷി കൊണ്ടും ഉയരങ്ങളിലെത്തിയ പ്രതിഭാശാലിയാണ്. വലിയ വിദ്യാഭ്യാസ യോഗ്യതയൊന്നും ഇല്ലാതെ, ചെറിയ കമ്പനികളിൽ ജോലിനോക്കിയും പത്രറിപ്പോർട്ടറായും മുംബൈയിൽ പ്രവർത്തനം തുടങ്ങിയ വി.എം. നായർ വലിയ കമ്പനികളുടെ ഉത്തരവാദപ്പെട്ട സ്ഥാനങ്ങൾ വഹിച്ച ശേഷമാണ് കോഴിക്കോട്ടേക്കു മടങ്ങി മാതൃഭൂമിയുടെ മാനേജിങ്ങ് എഡിറ്ററും മാനേജിങ്ങ് ഡയറക്റ്ററും ആയത്. ദേശീയബോധവും ധാർമികതയും ആയിരുന്നു അദ്ദേഹത്തിന്റെ കൈമുതൽ. മലയാള മാധ്യമരംഗത്തു സുപ്രധാനമായ മാറ്റങ്ങൾക്ക് അദ്ദേഹം തുടക്കം കുറിച്ചു.
ബാല്യം, യൗവനം
ഭർത്താവ് ഉപേക്ഷിച്ചുപോയ വടേക്കര പാറുക്കുട്ടിയമ്മയുടെ മൂത്ത മകനായിരുന്നു മാധവൻ നായർ. വിക്കും വയറുവേദനയും സദാ അലട്ടിയെങ്കിലും കുന്നംകുളം മാർ ഇഗ്നേഷ്യസ് ഹൈസ്‌ക്കൂളിലും പാവറട്ടി സെന്റ് ജോസഫ്‌സ് ഹൈസ്‌ക്കൂളിലും ആയി വിദ്യാഭ്യാസം പൂർത്തിയാക്കി. പക്ഷേ, സർട്ടിഫിക്കറ്റ് ഇല്ലാതെയാണ് സ്‌കൂൾ വിട്ടിറങ്ങിയത്. സ്‌കൂൾ ഇൻസ്‌പെക്ഷൻ ദിവസം ടൈ കെട്ടി വരണം എന്ന കല്പന ലംഘിക്കാൻ കുരുത്തോല കഴുത്തിൽ കെട്ടിയാണ് മാധവൻ നായർ ക്ലാസ്സിലെത്തിയത്. ഇതിന്റെ ഫലമായ സ്വഭാവം മോശം എന്നെഴുതിയ സർട്ടിഫിക്കറ്റാണ് ഹെഡ്മാസ്റ്റർ പഠനാനന്തരം നൽകിയത്. അതു വലിച്ചുകീറിയെറിഞ്ഞാണ് അദ്ദേഹം സ്‌കൂളിന്റെ പടിയിറങ്ങിയത്. സാമ്പത്തികവും മറ്റുമായ പലവിധ ദുരിതങ്ങളോടു പടവെട്ടിയാണ് പഠിച്ചിരുന്നതെങ്കിലും വിദ്യാഭ്യാസകാലത്തുതന്നെ ലൈബ്രറി- സാംസ്‌കാരിക പ്രവർത്തനങ്ങളിൽ പങ്കാളിയായിരുന്നു. ഹൈസ്‌ക്കൂൾ പഠനത്തിനു ശേഷം ടൈപ്പ് റൈറ്റിങ്ങും ഷോർട്ട്ഹാൻഡും പഠിച്ച ശേഷം ആണ് നാടുവിട്ടു പൂണെയിൽ എത്തുന്നതും ചില്ലറ ജോലികൾ ചെയ്ത് ജീവിക്കാൻ വഴി കണ്ടെത്തുന്നതും. എന്തും ചെയ്യാം എന്ന ആത്മവിശ്വാസവും അതിനൊത്ത ബുദ്ധിശക്തിയുമായിരുന്നു അദ്ദേഹത്തിന്റെ മൂലധനം. പിന്നീട് മുംബൈക്കു മാറി. ദ് ഹിന്ദുസ്ഥാൻ ടൈംസിന്റെയും മാതൃഭൂമിയുടെയും ലേഖകനായിരുന്നു. മാതൃഭൂമിയുടെ ഓഹരി വിൽക്കുന്നതിനും അദ്ദേഹം സഹായിച്ചുപോന്നു. കോൺഗ്രസ് പ്രവർത്തനങ്ങളുമായി സഹകരിച്ചിരുന്നതുകൊണ്ട് നിരവധി ദേശീയ നേതാക്കളുമായി ബന്ധംസ്ഥാപിച്ചു. ബോംബെ പ്രദേശ് കോൺഗ്രസ് കമ്മിറ്റിയിൽ അംഗമായും പ്രവർത്തിച്ചിട്ടുണ്ട്.
കൽക്കത്തയിൽ
1927-ൽ വാൾഫോർഡ് ട്രാൻസ്‌പോർട്ട് ലിമിറ്റഡ് എന്ന കമ്പനിയിൽ ജോലി ലഭിച്ചതോടെ അദ്ദേഹത്തിന്റെ പ്രവർത്തനരംഗം കൽക്കത്തയിലേക്കു മാറി. ജോലിയിൽ പടിപടിയായി ഉയർന്ന് അദ്ദേഹം ജനറൽ മാനേജറും പിന്നെ കമ്പനിയിലെ ആദ്യത്തെ ഇന്ത്യക്കാരനായ ഡയറക്റ്ററും ആയി. വലിയ ഉത്തരവാദിത്തങ്ങൾ വഹിക്കുമ്പോഴും കേരളത്തിൽ നടക്കുന്ന എല്ലാ പ്രധാന കാര്യങ്ങളിലും അദ്ദേഹം അദ്ദേഹത്തിന്റെ സഹായം നൽകിപ്പോന്നു. ഗുരുവായൂർ സത്യാഗ്രഹമാണ് അതിലൊന്ന്.
സെൻസെസ് ഓഫ് സിനിമ
1999 ൽ ചലച്ചിത്ര സംവിധായകനായ ബിൽ മൌസോളിസ് സ്ഥാപിച്ച ആസ്ട്രേലിയൻ ചലച്ചിത്ര പ്രസിദ്ധീകരണമാണ് സെൻസെസ് ഓഫ് സിനിമ.
പുറംകണ്ണികൾ
വർഗ്ഗം:പ്രസിദ്ധീകരണങ്ങൾ
വി.എം. നായർ
കേരളത്തിൽ
1950-ൽ ആണ് അദ്ദേഹം ജോലിയിൽനിന്നു വിരമിച്ച് പുന്നയൂർക്കുളത്തേക്കു മടങ്ങുന്നത്. 1951-ൽ കെ.പി. കേശവമേനോൻ സിലോൺ അംബാസ്സഡറായി നിയമിതനായപ്പോൾ വി.എം. നായർ മാതൃഭൂമി പത്രാധിപരായി. 1956-ൽ മാനേജിങ്ങ് എഡിറ്ററും പിന്നീട് മാനേജിങ്ങ് ഡയറക്റ്ററുമായി. കാൽനൂറ്റാണ്ടിലേറെക്കാലം മാതൃഭൂമിയുടെ ഭാഗധേയം നിർണയിച്ചതും സ്ഥാപനത്തെ ഉയർച്ചയിലേക്കു നയിച്ചതും വി.എം. നായർ ആയിരുന്നു. മാതൃഭൂമിയിൽ ആധുനിക മാനേജ്‌മെന്റ് രീതികൾ നടപ്പാക്കുന്നതിനും ഉല്പാദന മേഖലകളിൽ പുതിയ സാങ്കേതിക വിദ്യകൾ കൊണ്ടുവരുന്നതിനും മുൻകൈ എടുത്തു. ഇന്ത്യയിലാദ്യമായി രണ്ടാമതൊരു പ്രിന്റിങ്ങ് സെന്ററും എഡിഷനും തുടങ്ങുന്നത് 1962-ൽ മാതൃഭൂമിയാണ്. വി.എം. നായരാണ് ഈ തീരുമാനമെടുത്തത്. ന്യൂസ് ഏജൻസി കണക്ഷൻ ഓഫീസിൽതന്നെ ലഭ്യമാക്കുക, പത്രത്തിന്റെ ഓഫീസുകൾ തമ്മിൽ ടെലിപ്രിന്റർ ബന്ധം ഏർപ്പെടുത്തുക, റോട്ടറി അച്ചടിയന്ത്രം സ്ഥാപിക്കുക, ന്യൂസ് എഡിറ്റർ എന്ന തസ്തികക്കു ജന്മം നൽകുക തുടങ്ങിയ മാറ്റങ്ങൾക്കും നേതൃത്വം വഹിച്ചത് വി.എം. നായരായിരുന്നു. പ്രസ് ട്രസ്റ്റ് ഓഫ് ഇന്ത്യയുടെ ചെയർമാനായും ഇന്ത്യൻ ആന്റ് ഈസ്റ്റേൺ ന്യൂസ് പേപ്പർ സൊസൈറ്റിയുടെ പത്രാധിപസമിതിയംഗമായും പ്രവർത്തിച്ചിട്ടുണ്ട്. കേരളത്തിന്റെ രാഷ്ട്രീയ-ഭരണ മണ്ഡലങ്ങളിൽ അദ്ദേഹത്തിന്റെ സ്വാധീനവും ഇടപെടലും പല മാറ്റങ്ങൾക്കും കാരണമായിട്ടുണ്ട്.
രചനകൾ
മാതൃഭൂമി ആഴ്ചപ്പതിപ്പിൽ കിളിവാതിലിലൂടെ എന്ന പംക്തി കുറച്ചുകാലം എഴുതിയിട്ടുണ്ട്. ഒരു പത്രപ്രവർത്തകന്റെ ഓർമ്മക്കുറിപ്പുകൾ എന്ന പേരിൽ ലേഖനങ്ങളും യാത്രാവിവരണവും സമാഹരിച്ചിട്ടുണ്ട്.
കുടുംബം
സുപ്രസിദ്ധ കവി ബാലാമണിയമ്മയാണ് ഭാര്യ. നാലു മക്കളുണ്ട്. ഡോ. മോഹൻദാസ്, പ്രശസ്ത എഴുത്തുകാരി മാധവിക്കുട്ടി ( കമല സുരയ്യ), ഡോ. ശ്യാം സുന്ദർ, ഡോ.സുലോചന.
അവലംബം
1. ഏഴാൾ ഏഴുവഴി- വി.രാജഗോപാൽ പേജ് 61-78(വി.എം. നായരുടെ വലിയ വിപ്ലവങ്ങൾ എന്ന അധ്യായം) 2. http://media.mathrubhumi.com/static/AboutMathrubhumi.html
ലേഖനങ്ങൾ
ഇന്ത്യൻ സൂപ്പർ ലീഗ് 2016
ഇന്ത്യൻ സൂപ്പർ ലീഗ് ഫുട്ബോളിന്റെ മൂന്നാം സീസണാണ് ഇന്ത്യൻ സൂപ്പർ ലീഗ് 2016. 2016 ഒക്ടോബർ 1 മുതൽ ഡിസംബർ 18 വരെയാണ് ഈ സീസണിന്റെ കാലയളവ്. ആകെ എട്ട് ടീമുകളാണ് ഈ സീസണിൽ മത്സരിക്കുന്നത്.
അവലംബം
വർഗ്ഗം:ഇന്ത്യൻ സൂപ്പർ ലീഗ്
അന മാർഗരിറ്റ വിജിൽ
ഒരു നിക്കരാഗ്വൻ അഭിഭാഷകയും രാഷ്ട്രീയ നേതാവും മനുഷ്യാവകാശ പ്രവർത്തകയുമാണ് അന മാർഗരിറ്റ വിജിൽ ഗുർഡിയൻ. അവർ 2012 മുതൽ 2017 വരെ സാൻഡിനിസ്റ്റ റിനവേഷൻ മൂവ്‌മെന്റിന്റെ (എംആർഎസ്) മുൻ പ്രസിഡന്റും എംആർഎസിന്റെ പിൻഗാമിയായി വന്ന യുനാമോസ് പാർട്ടിയിലെ അംഗവുമാണ്.
ജീവചരിത്രം
യൂണിവേഴ്സിറ്റിയിൽ നിയമപഠനത്തിന് ശേഷം, വിജിൽ തന്റെ കരിയർ ആരംഭിച്ചത് സെൻട്രൽ അമേരിക്കൻ യൂണിവേഴ്സിറ്റിയിലും പിന്നീട് ഹേഗിലും നിക്കരാഗ്വയും കൊളംബിയയും തമ്മിലുള്ള പ്രദേശിക തർക്കത്തെ തുടർന്നാണ്. സാൻഡിനിസ്റ്റ റിനവേഷൻ മൂവ്‌മെന്റ് (എംആർഎസ്) ബാനറിന് കീഴിലുള്ള ഹെർട്ടി ലൂയിറ്റിന്റെ 2006 ലെ പ്രസിഡൻഷ്യൽ കാമ്പെയ്‌നിൽ ചേരാൻ അവർ പോയി. എന്നാൽ 2006 ലെ തിരഞ്ഞെടുപ്പിന് നാല് മാസം മുമ്പ് ലൂയിറ്റുകൾ മരിക്കുകയും FSLN-ന്റെ ഡാനിയൽ ഒർട്ടേഗ തിരഞ്ഞെടുക്കപ്പെടുകയും ചെയ്തു.
2012 മുതൽ 2017 വരെ, വിജിൽ എംആർഎസിന്റെ പ്രസിഡന്റായിരുന്നു. സർക്കാർ അത് നിരോധിച്ചതിനുശേഷം, പിൻഗാമി പാർട്ടിയായ ഡെമോക്രാറ്റിക് റിനവേഷൻ യൂണിറ്റി (യുനാമോസ്) അംഗമായി.
2021 ജൂണിൽ വിജിൽ പ്രസിഡന്റിന്റെയും മറ്റ് പ്രതിപക്ഷ നേതാക്കളുടെയും പ്രതിപക്ഷ സ്ഥാനാർത്ഥികളുടെ അറസ്റ്റിന്റെ ഭാഗമായിരുന്നു. 60 സാൻഡിനിസ്റ്റ രാഷ്ട്രീയ തടവുകാരെ മോചിപ്പിക്കുന്നതിനായി 1978-ൽ നടത്തിയ റെയ്ഡിൽ പ്രശസ്തയായ മുൻ സാൻഡിനിസ്റ്റ കമാൻഡർ ഡോറ മരിയ ടെല്ലസിനൊപ്പം 2021 ജൂൺ 13-ന് അവളെ അവരുടെ വീട്ടിൽ വെച്ച് അറസ്റ്റ് ചെയ്തു. വിജിലിന്റെ അനന്തരവൾ താമര ഡവിലയെ തലേദിവസം രാത്രി അറസ്റ്റ് ചെയ്തിരുന്നു. അറസ്‌റ്റിലായ മറ്റുള്ളവരെപ്പോലെ, 2020 ഡിസംബറിൽ പാസാക്കിയ വിവാദ നിയമം 1055 ന്റെ ലംഘനത്തിന് അവർ ആരോപിക്കപ്പെടുന്നു ഇത് "മാതൃരാജ്യത്തെ രാജ്യദ്രോഹി" എന്ന് നിയമിക്കുന്ന ആരെയും അറസ്റ്റ് ചെയ്യാൻ സർക്കാരിന് ഏകപക്ഷീയമായ അധികാരം നൽകുന്നു.
അവലംബം
വർഗ്ഗം:മനുഷ്യാവകാശപ്രവർത്തകർ
നാട്യമംഗലം
പട്ടാമ്പിയിൽ - പെരിന്തൽമണ്ണയ്ക്കുള്ള പാതയിൽ സ്ഥിതിചെയ്യുന്ന ഒരു ഗ്രാമമാണ് നാട്യമംഗലം. കുന്തിപ്പുഴയുടെ തീരത്താണ് ഈ സ്ഥലം. തത്തനംപള്ളിപ്പാടം, പൂളോംപാടം, ഏലംകുളം പാടം എന്നിവ ഈ ഗ്രാമത്തിലാണ്. നാട്യമംഗലം: എന്ന ഈ ഗ്രാമം മലപ്പുറം-പാലക്കാട് ജില്ലകളു ടെ അതിർത്തി യാണ്.ഈ ഗ്രാമത്തിന്റെ മൂന്നു ഭാഗവും കുന്തി പുഴയാൽ ചുറ്റപെട്ട് കിടക്കുന്നു.ഇവിടുത്തെ കാർഷിക മേഖല യുടെ ജല സ്രാദ സാണ് ഈ പുഴ ഇവിടുത്തെ കൃഷി' കളല്ലാം ഈ പുഴയോട് അനുപദ്ധിച്ചാണ് നടക്കുന്നത്. ഇവിടുത്തെകൃഷിക്കു വേണ്ടി കുന്തി പുഴയിൽ കട്ടുപ്പാറയിലും, പുലാമന്തോളിലും ചെക്ക് ഡാമുകൾ നിർമ്മിച്ചിട്ടുണ്ട്. ഇന്ത്യയുടെ ആദ്യ രാഷ്ട്രപതി ഡോ.രാജേന്ദ്ര പ്രസാദ് ഇ വിടം സദ്ധർ ശി ച്ചിട്ടു്ണ്ട്.
ജൂലി ഡെൽപി
മൂന്നു സീസർ അവാർഡുകളും രണ്ട് ഓൺലൈൻ ഫിലിം ക്രിട്ടിക്സ് സൊസൈറ്റി അവാർഡുകളും രണ്ട് അക്കാദമി അവാർഡുകളും അവർക്കു ലഭിച്ചിട്ടുണ്ട്. 1990-ൽ ഐക്യനാടുകളിലേക്ക് ജീവിതം പറിച്ചുനട്ടതിനുശേഷം 2001-മുതൽ അമേരിക്കൻ പൗരയായിത്തീർന്നു.
അവലംബം
വർഗ്ഗം:1969-ൽ ജനിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്രസംവിധായകർ വർഗ്ഗം:ഫ്രഞ്ച് ചലച്ചിത്രനടികൾ
അകൂരി
പാർസി സമുദായക്കാരുടെ പ്രഭാതഭക്ഷണത്തിൽ പ്രധാനമാണ് അകൂരി. റൊട്ടി അകൂരി ചേർത്ത് കഴിക്കുന്നത് രുചിയേറ്റും. വെളുത്തുള്ളി, തക്കാളി, പച്ചമാങ്ങ, മുളകുപൊടി, പച്ചമുളക് എന്നിവയിൽ പുഴുങ്ങിയ മുട്ട ഉടച്ചുചേർക്കണം. ചിലർ പാലും ജീരകപ്പൊടിയും ഇഞ്ചി പേസ്റ്റും ചേർക്കും. മുംബൈയുടെ കൊതിയൂറും വിഭവങ്ങളിൽ പ്രധാനമാണ് അകൂരി. നഗരത്തിലെ സി.എസ്.ടി, മുഹമ്മദലി റോഡ്, ദാദർ, ബാന്ദ്ര എന്നിവിടങ്ങളിലെ ഹോട്ടലുകളും വഴിവാണിഭകേന്ദ്രങ്ങളും അകൂരി വിഭവങ്ങളുടെ കേന്ദ്രമാണ്.
അവലംബം
വർഗ്ഗം:ഭക്ഷണപദാർത്ഥങ്ങൾ വിഭാഗം:ഭക്ഷണപദാർത്ഥങ്ങൾ വർഗ്ഗം:മുഖ്യാഹാരങ്ങൾ
ബെറ്റി വില്യംസ്
1976-ൽ മയ്റീഡ് കോറിഗനൊപ്പം സമാധാന സംരംഭങ്ങൾക്കുളള നോബൽ സമ്മാനം നേടിയ വനിതയാണ് ബെറ്റി വില്യംസ്. 1976-ലെ ഈ പുരസ്കാരം പ്രഖ്യാപിച്ചത് 1977-ലായിരുന്നു.അയർലൻഡിൽ സമാധാനത്തിനും അനുരഞ്ജനത്തിനുമായുളള അവരുടെ  നിർഭയമായ പോരാട്ടമാണ്  ലോകശ്രദ്ധ പിടിച്ചു പറ്റിയത്.
പല്ലുവേദന
പല്ലിലും അതിനോടു ചേർന്ന ഭാഗത്തും അനുഭവേദ്യമാകുന്ന വേദനയെയാണ് പല്ലുവേദന (ഒഡോണ്ടാൾജിയ/odontalgia) എന്ന് വിളിക്കുന്നത്.
ബെറ്റി വില്യംസ്
ജീവിതരേഖ
ബെറ്റി വില്യംസ് 1943 മേയ് 22ന് ഉത്തര അയർലന്ഡിലെ  ബെൽഫാസ്റ്റിൽ ജനിച്ചു. പിതാവ് പ്രൊട്ടസ്റ്റന്റും മാതാവ് കത്തോലിക്ക വിശ്വാസിയുമായിരുന്നു. അതുകൊണ്ടു തന്നെ മതസഹിഷ്ണുതയുടെ അന്തരീക്ഷത്തിലാണ് അവ വളന്നു വലുതായത്. സാധാരണ വീട്ടമ്മയും താരതമ്യേന വളരെ ചെറിയ ഉദ്യോഗസ്ഥയുമായിരുന്ന ബെറ്റി, ഹിംസക്കെതിരെ ശക്തിയായി സ്വരമുയർത്തി, പൊതു ജനങ്ങളെ സംഘടിപ്പിച്ചു. മയ്റീഡ് കോറിഗനും ഈ പ്രവത്തനങ്ങളിൽ ബെറ്റിയോടൊപ്പം സഹകരിച്ചു.
പല്ലുവേദന
കാഠിന്യം
വേദനയുടെ കാഠിന്യം ചെറിയ അസ്വസ്ഥത മുതൽ അസഹ്യമായ വേദന വരെ എന്തുമായേക്കാം. നീണ്ട കാലയളവിൽ തുടർച്ചയായി കാണപ്പെടുന്ന തരം വേദനയോ ഇടയ്ക്കിടെ കാണുന്ന വേദനയോ ആകാം ഉണ്ടാകുന്നത്. ചവയ്ക്കുന്നതോ, ചൂടുള്ളതോ, തണുത്തതോ ആയ ഭക്ഷണപദാർത്ഥങ്ങൾ കഴിക്കുന്നതോ കാരണം വേദനയുണ്ടാകാം.
ബെറ്റി വില്യംസ്
അവലംബം
വർഗ്ഗം:നോബൽ സമ്മാനം നേടിയ വനിതകൾ വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:1943-ൽ ജനിച്ചവർ
പല്ലുവേദന
പുറത്തേയ്ക്കുള്ള കണ്ണികൾ
വർഗ്ഗം:ദന്തരോഗങ്ങൾ
ഗാൻ ദെ
നിരീക്ഷണങ്ങൾ
ചരിത്രത്തിൽ ആദ്യമായി വ്യാഴത്തെ നിരീക്ഷിച്ച് വിശദമായ കുറിപ്പുകൾ രേഖപ്പെടുത്തിയ ആൾ ഗാൻ ദെയാണ്. വൾരെ വലുതും തിളക്കമുള്ളതുമായ ഗ്രഹം എന്നാണ് അദ്ദേഹം വ്യാഴത്തെ വിശേഷിപ്പിച്ചത്. അദ്ദേഹത്തിന്റെ ഒരു നിരീക്ഷണക്കുറിപ്പിൽ വ്യാഴത്തോടു ചേർന്ന് വളരെ മങ്ങിയതും ചുവന്നതുമായ ഒരു താരമുണ്ടെന്നു പറയുന്നുണ്ട്. ചരിത്രകാരനായ ക്സി സിസോങ് നഗ്നനേത്രങ്ങൾ കൊണ്ട് ഗാൻ ദെ നിരീക്ഷിച്ചത് ഗാനിമീഡിനെയാണ് എന്നു സമർത്ഥിക്കുന്നുണ്ട്. ബി.സി.ഇ. 365ലാണ് ഈ നിരീക്ഷണം നടത്തിയത് എന്നും പറയുന്നുണ്ട്. ഗലീലിയോ ഗലീലി വ്യാഴത്തിന്റെ ഉപഗ്രഹങ്ങളെ കണ്ടെത്തുന്നതിനും എത്രയോ മുമ്പാണിത് എന്നോർക്കണം. കുത്തനെ നിൽക്കുന്ന ഒരു മരക്കൊമ്പിനു പിന്നിൽ നിന്ന് മരക്കൊമ്പിനാൽ വ്യാഴം മറയുംവിധം അതിന്റെ സമീപദൃശ്യം നിരീക്ഷിച്ചായിരിക്കാം ഈ കണ്ടെത്തൽ നടത്തിയത് എന്നു കരുതുന്നു. അഞ്ചു പ്രധാന ഗ്രഹങ്ങളെ കുറിച്ച് ഏതാണ്ട് കൃത്യതയുള്ള തന്നെയാണ് ഗാൻ ദെയും ഷി ഷെന്നും ചേർന്നു നൽകിയത്. ഖഗോളത്തെ 365¼ ഭാഗങ്ങളായി വിഭജിച്ചായിരുന്നു പഠിച്ചിരുന്നത്. ഒരു വർഷത്തിന് 365¼ ദിവസങ്ങളാണല്ലോ ഉള്ളത്.
പുസ്തകങ്ങൾ
ആകാശത്തെ രേഖപ്പെടുത്തി വെക്കാനുള്ള ആദ്യത്തെ ശ്രമമായിരുന്നു ഗാൻ ദെയുടേത്. വളരെ ഉയർന്ന ശാസ്ത്രീയ മൂല്യങ്ങൾ പുലർത്തുന്നവയായിരുന്നു ഗാൻ ദെയുടെ കൃതികൾ. എട്ടു വാള്യങ്ങളുള്ള ജ്യോതിഃശാസ്ത്രത്തെ കുറിച്ചുള്ള ഉപന്യാസങ്ങൾ, വ്യാഴത്തെ കുറിച്ചുള്ള ഉപന്യാസം എന്നീ രണ്ടു കൃതികളും നഷ്ടപ്പെട്ടു. ജ്യോതിഃശാസ്ത്രപരമായ നക്ഷത്ര നിരീക്ഷണം എന്നൊരു കൃതി കൂടി അദ്ദേഹത്തിന്റെതായുണ്ട്. ഷിജി, ഹാൻഷു എന്നിവരുടെ കൃതികളിൽ ഇതിൽ നിന്നുള്ള ഉദ്ധരണികൾ കാണാം. ചൈനീസ് ജ്യോതിഷ വിജ്ഞാനകോശമായ Treatise on Astrology of the Kaiyuan Era എന്ന കൃതിയിലും ഇതിൽ നിന്നുള്ള കുറെ ഭാഗം ചേർത്തിട്ടുണ്ട്. 1973-ൽ ലഭിച്ച മാവങ്ഡുയി സിൽക് രേഖകളിലും (Mawangdui Silk Texts) ഷി ഷെനുമൊരുമിച്ച് വ്യാഴം.ശനി, ശുക്രൻ തുടങ്ങിയ ഗ്രഹങ്ങളുടെ 246 ബി.സിക്കും 177 ബി.സിക്കുമിടയിലെ സഞ്ചാരപഥങ്ങളെക്കുറിച്ചുള്ള രേഖപ്പെടുത്തിയതിന്റെ വിവരണമുണ്ട്.
അവലംബം
വർഗ്ഗം:ചൈനീസ് ജ്യോതിശാസ്ത്രജ്ഞർ വർഗ്ഗം:ഏഷ്യൻ ജ്യോതിശാസ്ത്രജ്ഞർ